cyanic-selkie/wikianc huggingface dataset:
ബാസിലിസ്ക് പല്ലി
നിരുക്തം
ബാസിലിസ്കസ് (Basiliscus) എന്ന ജനുസ്സിന്റെ പേരും basilisk എന്ന പേരും ഗ്രീക്ക് വാക്കായ basilískos (βασιλίσκος) എന്ന വാക്കിൽ നിന്നും ഉണ്ടായതാണ്. ചെറിയ രാജാവ് (little king) എന്നാണ്  അതിന്റെ അർത്ഥം.
അവലംബം
വർഗ്ഗം:പല്ലികൾ വർഗ്ഗം:ബാസിലിസ്കസ്
വാർഷികം
ഒരു കാര്യം നടന്നതിനു ശേഷം ഒന്നോ അതിലധികമോ വർഷം പൂർത്തീകരിച്ച ദിവസത്തെ സൂചിപ്പിക്കുന്ന പദമാണ് വാർഷികം. ജനനത്തിന്റെയോ, മരണത്തിന്റെയോ,വിവാഹത്തിന്റെയോ വാർഷികങ്ങൾ ഉദാഹരണം. ഒരു പ്രസ്ഥാനമോ, സംഘടനയോ രൂപീകരിച്ച്തിന്റെയോ, ശ്രദ്ധേയമായ അപകടമോ, ദുരന്തമോ സംഭവിച്ചതിന്റെയോ ഒക്കെ വാർഷികങ്ങൾ അതതിന്റെ സ്വഭാവമനുസരിച്ച് ആഹ്ലാദത്തോടെയോ, ദുഃഖത്തോടെയോ ആചരിക്കപ്പെടുന്നു. ഇതിൽ 10, 25,50,75,100 എന്നിങ്ങനെയുള്ള കാലയളവുകൾക്ക് -വാർഷികങ്ങൾക്ക് - പതിവിലേറെ പ്രാധാന്യം ലഭിക്കാറുണ്ട്.
വർഗ്ഗം:കാലഗണന വർഗ്ഗം:വാർഷികങ്ങൾ
കജാരൻ
കജാരൻ (അർമേനിയൻ: Քաջարան [kʰɑdʒɑˈɾɑn]) തെക്കൻ അർമേനിയയിലെ സ്യൂനിക് പ്രവിശ്യയിലെ കജാരൻ മുനിസിപ്പാലിറ്റിയിലുൾപ്പെട്ട ഒരു പട്ടണമാണ്. തലസ്ഥാനമായ യെറിവാനിൽ നിന്ന് 356 കിലോമീറ്റർ തെക്കുഭാഗത്തായും, പ്രവിശ്യാ തലസ്ഥാനമായ കപ്പാനിൽ നിന്ന് 25 കിലോമീറ്റർ പടിഞ്ഞാറായും, അർമേനിയ-ഇറാൻ അതിർത്തിയിൽ നിന്ന് 50 കിലോമീറ്റർ വടക്ക് ഭാഗത്തായുമാണ് ഈ പട്ടണം സ്ഥിതിചെയ്യുന്നത്. 2011 ലെ സെൻസസ് പ്രകാരം പട്ടണത്തിലെ ജനസംഖ്യ 7,163 ആയിരുന്നു. 2016-ലെ ഔദ്യോഗിക കണക്കെടുപ്പിൽ കജാരനിലെ ജനസംഖ്യ 7,100 ആയി കണക്കാക്കപ്പെട്ടു.
ചരിത്രം
ബിസി 3-2 സഹസ്രാബ്ദങ്ങൾ മുതൽക്കുതന്നെ കജാരൻ പ്രദേശം ഒരു സ്ഥിരജനവാസ കേന്ദ്രമാക്കിയിരുന്നു. പ്രദേശത്ത് കണ്ടെത്തിയ പാഗൻ ക്ഷേത്രം വെങ്കലയുഗം മുതൽക്കുതന്നെ ഇവിടെ ലോഹ സംസ്കരണം നടന്നിരുന്നു എന്ന് സാക്ഷ്യപ്പെടുത്തുന്നു. ഇന്നത്തെ കജാരൻ പട്ടണത്തിൽ നിന്ന് 2 കിലോമീറ്റർ പടിഞ്ഞാറായി സ്ഥിതി ചെയ്യുന്ന പ്രാചീന കജാരൻറ്സ് ഗ്രാമം പുരാതന അർമേനിയയിലെ ചരിത്രപ്രസിദ്ധമായ സ്യൂനിക് പ്രവിശ്യയിലെ ഡ്സോർക്ക് കന്റോണിന്റെ ഭാഗമായിരുന്നു.
10-ഉം 12-ഉം നൂറ്റാണ്ടുകൾക്കിടയിൽ, ഈ പ്രദേശം സ്യൂനിക് രാജ്യത്തിനുള്ളിൽ ഉൾപ്പെടുത്തി. എന്നിരുന്നാലും, അർമേനിയയിലെ മിക്ക ചരിത്രപരമായ പ്രദേശങ്ങളെയും പോലെ, 12-ഉം 15-ഉം നൂറ്റാണ്ടുകൾക്കിടയിൽ യഥാക്രമം സെൽജുക്ക്, മംഗോളിയൻ, അക് കോയൂൻലു, കാര കൊയൂൻലു ആക്രമണങ്ങളാൽ സ്യൂനിക്ക് കഷ്ടതയനുഭവിച്ചു.
പതിനാറാം നൂറ്റാണ്ടിന്റെ തുടക്കത്തിൽ ഈ പ്രദേശം സഫാവിഡ് പേർഷ്യയുടെ ഭാഗമായി. 18-ആം നൂറ്റാണ്ടിന്റെ തുടക്കത്തിൽ, സഫാവിദ് പേർഷ്യയ്ക്കും അധിനിവേശ ഓട്ടോമൻ തുർക്കികൾക്കുമെതിരെ ഡേവിഡ് ബെക്കിന്റെ നേതൃത്വത്തിൽ നടന്ന അർമേനിയൻ വിമോചനപ്രചാരണത്തിൽ കജാരന്റിലെയും ചുറ്റുമുള്ള പ്രദേശങ്ങളിലെയും അർമേനിയൻ വംശജരായ ജനസംഖ്യയും പങ്കുചേർന്നു. പത്തൊൻപതാം നൂറ്റാണ്ടിന്റെ ആരംഭം വരെ പേർഷ്യക്കാരുടെ ഭരണത്തിലായിരുന്ന സ്യൂനിക് ഉൾപ്പെടെയുള്ള അർമേനിയയിലെ പല പ്രദേശങ്ങളും റഷ്യയും ഖജർ പേർഷ്യയും തമ്മിൽ 1813 ഒക്ടോബർ 24-ന് ഒപ്പുവച്ച ഗുലിസ്ഥാൻ ഉടമ്പടിയുടെ ഫലമായി റഷ്യൻ സാമ്രാജ്യത്തിന്റെ ഭാഗമായിത്തീർന്നു.
റഷ്യൻ ഭരണത്തിൻ കീഴിൽ, 1850 നും 1910 നും ഇടയിൽ കജാരൻറ്സ് പ്രദേശത്തെ ആദ്യത്തെ ചെമ്പ് ഖനികൾ ഖനനം ചെയ്യപ്പെട്ടു. ഗ്രീക്ക് എഞ്ചിനീയർമാരും തൊഴിലാളികളും ചേർന്ന് 1850-ൽ പഴയ ഗ്രാമമായ കജാരന്റ്സിന് സമീപം ഒരു ചെമ്പ് സംസ്കരണ പ്ലാന്റ് സ്ഥാപിച്ചു. 1868-ൽ ഈ പ്രദേശം എലിസബത്ത്‌പോൾ ഗവർണറേറ്റിലെ സാൻഗെസുർസ്‌കി ഉയെസ്‌ഡിന്റെ ഭാഗമായി.
1930-ൽ ഈ പ്രദേശത്ത് വൻതോതിൽ ചെമ്പ് നിക്ഷേപം കണ്ടെത്തിയതിനുശേഷം, സോവിയറ്റ് സർക്കാർ ഒരു വലിയ ചെമ്പ്-മോളിബ്ഡിനം പ്ലാന്റ് നിർമ്മിക്കാൻ നിർദ്ദേശിച്ചു. 1930 കളുടെ അവസാനത്തോടെ, ചെമ്പ് നിക്ഷേപ പ്രദേശത്തിന് സമീപം ഒരു ജനവാസ കേന്ദ്രം നിർമ്മിക്കാനുള്ള ഒരു പദ്ധതി നിർദ്ദേശിക്കപ്പെട്ടു. പ്ലാന്റിന്റെ നിർമ്മാണം 1940 ൽ ആരംഭിച്ചുവെങ്കിലും രണ്ടാം ലോക മഹായുദ്ധത്തെത്തുടർന്ന് ഇതിന്റെ നിർമ്മാണം തടസ്സപ്പെട്ടു. 1944-ൽ, നിർമ്മാണ പ്രക്രിയ പുനരാരംഭിക്കുകയും 1945-ൽ ആദ്യത്തെ ഉൽപ്പാദനം ആരംഭിക്കുകയും ചെയ്തു. 1951-ൽ, ഉൽപ്പാദന പ്രക്രിയ സംഘടിപ്പിക്കുന്നതിനായി സർക്കാർ ഉടമസ്ഥതയിലുള്ള സാൻഗെസർ ഖനന കമ്പനി രൂപീകരിക്കുകയും അക്കാലത്ത് സോവിയറ്റ് യൂണിയനിലെ ഏറ്റവും വലിയ സംരംഭങ്ങളിലൊന്നായി ഇത് മാറുകയും ചെയ്തു.
1965-ൽ, വാസ്തുശില്പികളായ എ. ഹരുത്യുന്യാനും എച്ച്. ദാവ്ത്യാനും ചേർന്ന് ആസുത്രണം ചെയ്ത കജാരന്റെ പ്രധാന നഗര പദ്ധതി അംഗീകരിക്കപ്പെട്ടു. 1970-ൽ പ്രാദേശിക സോവിയറ്റ് ഗവൺമെന്റിനു കീഴിൽ കപാന്റെയും കജാരന്റെയും സാങ്കേതിക വ്യാവസായിക വികസന പദ്ധതി ആരംഭിച്ചു.
1991-ൽ അർമേനിയയുടെ സ്വാതന്ത്ര്യത്തോടെ, 1995-ൽ ഒരു പുതിയ ഭരണപരിഷ്കാരം നിലവിൽ വരുകയും, സോവിയറ്റ് കാലഘട്ടത്തിലെ റയോണുകൾ നിർത്തലാക്കപ്പെടുകയും ചെയ്തു. അങ്ങനെ, പുതുതായി രൂപീകരിക്കപ്പെട്ട സ്യൂനിക് പ്രവിശ്യയിൽ കജാരൻ പട്ടണം ഉൾപ്പെടുത്തപ്പെട്ടു. സ്വാതന്ത്ര്യാനന്തര സാമ്പത്തിക പ്രതിസന്ധിയെത്തുടർന്ന് 1994 ൽ പ്രവർത്തനം നിലയ്ക്കുന്നതുവരെ സാംഗംസർ കോപ്പർ ആൻഡ് മോളിബ്ഡിനം കമ്പൈൻ അതിന്റെ പ്രവർത്തനം തുടർന്നിരുന്നു. 2004-ൽ പ്ലാന്റിന്റെ സ്വകാര്യവൽക്കരണത്തിനു ശേഷം ഉൽപ്പാദനം പുനരാരംഭിച്ചു. ഇപ്പോൾ, അർമേനിയയിലെ ഏറ്റവും വലിയ വ്യാവസായിക സ്ഥാപനങ്ങളിലൊന്നാണ് സാംഗെസർ പ്ലാന്റ്.
അമൃതപ്പാല
പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് അമൃതപ്പാല. . വംശനാശഭീഷണിയുള്ള ഈ കുറ്റിച്ചെടി പശ്ചിമഘട്ടത്തിന്റെ തെക്കേ അറ്റത്തുള്ള കാടുകളിൽ കാണുന്നു. കാണി സമുദായക്കാർ ഇതിനെ അൾസറിനെതിരെ ഔഷധമായി ഉപയോഗിക്കുന്നു.ആയുർവേദസാഹിത്യങ്ങളിൽ നടത്തിയ അന്വേഷണങ്ങൾ ഇതുതന്നെയാണോ മൃതസഞ്ജീവനി എന്ന് സംശയമുണർത്തുന്നുണ്ട്. വെളുത്തകറയുള്ള ഒരു ബഹുവർഷിയാണ് അമൃതപ്പാല.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:വള്ളിച്ചെടികൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:അപ്പോസൈനേസീ
തിലകം ഗോപാൽ
മുൻ ഇന്ത്യൻ വോളിബോൾ ടീമിന്റെ നായകനും മികച്ച വോളിബോൾ താരങ്ങളിലൊരാളുമായിരുന്നു തിലകം ഗോപാൽ (മരണം:17 ഡിസംബർ 2012). ജമ്പ് സ്മാഷുകൾ ഇന്ത്യയിൽ അവതരിപ്പിച്ച ആദ്യകാല കളിക്കാരിലൊരാളാണ് തിലകം ഗോപാൽ.
ജീവിതരേഖ
പതിനേഴാം വയസ്സിൽ ഹൈദരാബാദിനായി ആദ്യ ദേശീയ ചാമ്പ്യൻഷിപ്പിൽ പങ്കെടുത്ത ഗോപാൽ, മികച്ച സ്‌പൈക്കറായിരുന്നു. ഇന്ത്യയിൽ പര്യടനം നടത്തിയ യൂറോപ്യൻ ചാമ്പ്യൻ ടീം റുമാനിയക്കെതിരായ മത്സരത്തിൽ മാൻ ഓഫ് ദ മാച്ച് പുരസ്‌കാരവും നേടി. 1962-ലെ ജക്കാർത്ത ഏഷ്യൻ ഗെയിംസിൽ വെള്ളിമെഡൽ നേടിയ ഇന്ത്യൻ ടീമിൽ അംഗമായിരുന്നു തിലകം ഗോപാൽ. ഏഷ്യൻ ഗെയിംസിനുശേഷം ഇന്ത്യയിൽ പര്യടനം നടത്തിയ സോവിയറ്റ് യൂണിയൻ ടീമിനെതിരെ ഇന്ത്യയെ നയിച്ചു. 1966-ലെ ബാങ്കോക്ക് ഏഷ്യൻ ഗെയിംസിലും ഇന്ത്യയുടെ നായകനായിരുന്നു. 1963-ലെ പ്രീ ഒളിമ്പിക് ടൂർണമെന്റിൽ വെള്ളിമെഡൽ നേടിയ ഇന്ത്യൻ ടീമിലും നിർണായകമായി. കളിക്കുശേഷം റഫറീയിങ്ങിലേക്ക് തിരിഞ്ഞ അദ്ദേഹം 1978-ലെ കോമൺവെൽത്ത് ഗെയിംസിലെ മത്സരങ്ങൾ നിയന്ത്രിച്ചു. ആന്ധ്രപ്രദേശ് പോലീസിൽ എസ്.പിയായാണ് വിരമിച്ചത്. വോളിബോളിന് പുറമെ, മികച്ച അത്‌ലറ്റുമായിരുന്നു ഗോപാൽ. 400 മീറ്ററിൽ അദ്ദേഹം സ്ഥാപിച്ച 50.20 സെക്കൻഡിന്റെ ആന്ധ്ര പോലീസ് റെക്കോഡ് 30 വർഷങ്ങൾക്കുശേഷം നിലനിന്നു.
അവലംബം
വർഗ്ഗം:1941-ൽ ജനിച്ചവർ വർഗ്ഗം: 2012-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഡിസംബർ 17-ന് മരിച്ചവർ
വർഗ്ഗം:വോളിബാൾ താരങ്ങൾ
ആർതുറോ റിപ്സ്റ്റെയിൻ
മെക്സിക്കൻ ചലച്ചിത്ര സംവിധായകനാണ് ആർതുറോ റിപ്സ്റ്റെയിൻ (ജനനം : 13 ഡിസംബർ 1943).
ജീവിതരേഖ
18 മത് കേരള രാജ്യാന്തര ചലച്ചിത്രമേളയുടെ ജൂറി അധ്യക്ഷനാണ്.
പുറം കണ്ണികൾ
വർഗ്ഗം:മെക്സിക്കൻ ചലച്ചിത്രസംവിധായകർ
ഷാനവാസ് കെ. ബാവക്കുട്ടി
കേരളത്തിലെ ഒരു ചലചിത്രസംവിധായകനാണ് ഷാനവാസ് കെ ബാവകുട്ടി (ജനനം: 5 ജൂലൈ 1977). മലപ്പുറം ജില്ലയിലെ പൊന്നാനി സ്വദേശിയാണ് അദ്ദേഹം. കിസ്‌മത്ത് (2016), തൊട്ടപ്പൻ (2019) എന്നീ ചിത്രങ്ങൾ ഷാനവാസിന്റെ സംവിധാനത്തിൽ പുറത്തിറങ്ങി. കിസ്‌മത്തിന്റെ തിരക്കഥയും തയ്യാറാക്കിയത് ഷാനവാസാണ്.
സിനിമാരംഗത്ത്
2016-ലെ മികച്ച നവാഗത സംവിധായകനുള്ള കേരള സംസ്ഥാന ചലചിത്ര അവാർഡ് ഷാനവാസ് കെ. ബാവക്കുട്ടി സ്വന്തമാക്കി. അവാർഡിന് പരിഗണിക്കപ്പെട്ട കിസ്‌മത്ത് എന്ന ചിത്രം മികച്ച ജനപ്രീതി നേടിയിരുന്നു.
ഫ്രാൻസിസ് നൊരോണയുടെ ചെറുകഥയെ ആസ്പദമാക്കിയ തൊട്ടപ്പൻ എന്ന ചിത്രമാണ് ഷാനവാസ് രണ്ടാമതായി സംവിധാനം ചെയ്തത്.
ഏതാനും ഹ്രസ്വചിത്രങ്ങളും ഷാനവാസ് തയ്യാറാക്കിയിട്ടുണ്ട്.
അവലംബം
വർഗ്ഗം:1977-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഡാനിയൽ റാഡ്ക്ലിഫ്
ഡാനിയൽ ജേക്കബ് റാഡ്ക്ലിഫ് (ജനനം ജൂലൈ 23, 1989) ഒരു ഇംഗ്ലീഷ് നടനാണ്. ഹാരി പോട്ടർ ചലച്ചിത്ര പരമ്പരയിൽ മുഖ്യ കഥാപാത്രത്തിന്റെ പേരിൽ ആണ് അദ്ദേഹം അറിയപ്പെടുന്നത്. ബിബിസി വൺ നിർമിച്ച ഡേവിഡ് കോപ്പർഫീൽഡ് എന്ന ടെലിവിഷൻ ചലച്ചിത്രത്തിൽ പത്ത് വയസ്സുള്ളപ്പോൾ അയാൾ അഭിനയരംഗത്ത് അരങ്ങേറ്റം കുറിച്ചു. തുടർന്ന് 2001-ൽ പുറത്തിറങ്ങിയ ദ ടെയിലർ ഓഫ് പനാമയിൽ ചലച്ചിത്ര അഭിനയത്തിനും തുടക്കം കുറിച്ചു. 11-ആം വയസ്സിൽ ആദ്യ ഹാരി പോട്ടർ ചലച്ചിത്രത്തിൽ ഹാരി പോട്ടറുടെ വേഷത്തിൽ അഭിനയിച്ചു. 2011-ൽ എട്ടാമത്തേയും അവസാനത്തേയും സിനിമ റിലീസ് ചെയ്യുന്നതുവരെ പത്തു വർഷക്കാലം ഈ ചലച്ചിത്ര പരമ്പരയിൽ അഭിനയിച്ചു.
2007 ൽ നാടക അഭിനയരംഗത്തും ശ്രദ്ധ ഊന്നിയ റാഡ്ക്ലിഫ് ഇക്വെസ്, ഹൗ ടു സക്സീഡ് ഇൻ ബിസിനസ് വിത്തൗട്ട് റിയലി ട്രൈയിങ് തുടങ്ങിയ നാടകങ്ങളിൽ അഭിനയിച്ചു. ഹൊറർ ചിത്രം ദ വുമൺ ഇൻ ബ്ലാക്ക്' (2012), കിൽ യുവർ ഡാർലിങ്സ് (2013), സയൻസ് ഫിക്ഷൻ ചിത്രം വിക്ടർ ഫ്രാങ്കെൻസ്റ്റീൻ (2015), കോമഡി ഡ്രാമ സ്വിസ് ആർമി മാൻ (2016), ഹീസ്റ്റ് ത്രില്ലർ ചിത്രം നൗ യു സീ മീ  2 (2016),  ത്രില്ലർ ചിത്രം ഇംപീരിയം (2016) എന്നിവയാണ് അദ്ദേഹം അഭിനയിച്ച പുതിയ ചിത്രങ്ങൾ.
ഡെമൽസ ഹോസ്പിറ്റീസ് കെയർ ഫോർ ചിൽഡ്രൻ, എൽജിബിറ്റിക്യു യുവാക്കൾക്കിടയിൽ ആത്മഹത്യ തടയാനുള്ള ട്രെവർ പ്രോജക്ട് തുടങ്ങി നിരവധി ജീവകാരുണ്യ പ്രവർത്തനങ്ങൾക്ക് അദ്ദേഹം സംഭാവന നൽകിയിട്ടുണ്ട്.
ചെറുപ്പകാലം
അഞ്ചാം വയസ്സിൽ അഭിനയിക്കാനുള്ള തന്റെ മോഹം റാഡ്ക്ലിഫ് പ്രകടിപ്പിച്ചു. 1999 ഡിസംബറിൽ ചാൾസ് ഡിക്കൻസിന്റെ ഡേവിഡ് കോപ്പർഫീൽഡ് എന്ന നോവൽ ആസ്പദമാക്കി ബിബിസി. വൺ നിർമിച്ച രണ്ടു ഭാഗങ്ങളുള്ള ടെലിവിഷൻ അവതരണത്തിൽ ഡേവിഡ് കോപ്പർഫീൽഡ് എന്ന ബാലന്റെ വേഷം അഭിനയിച്ചു. റാഡ്ക്ലിഫ് സ്കൂൾ, സസെക്സ് ഹൗസ് സ്കൂൾ, സിറ്റി ഓഫ് ലണ്ടൻ സ്കൂൾ എന്നീ മൂന്ന് സ്വതന്ത്ര സ്കൂളുകളിൽ അദ്ദേഹം പഠിച്ചു. ചില വിദ്യാർത്ഥികൾ വിദ്വേഷകരമായി പെരുമാറിയതിനാൽ, ആദ്യ ഹാരി പോട്ടർ സിനിമയുടെ റിലീസിനു ശേഷം റാഡ്ക്ലിഫിന് സ്കൂളിൽ പോകുക പ്രയാസകരമായിരുന്നു.
അവലംബം
വർഗ്ഗം:1989-ൽ ജനിച്ചവർ
ഉദ്ദം സിങ്ങ് (ഫീൽഡ് ഹോക്കി)
ഇൻഡ്യൻ ഹോക്കി ടീമിലെ അംഗമായിരുന്നു ഉദ്ദം സിംങ്ങ് കുലർ എന്ന ഉദ്ദം സിങ് (1928-2000) ഇന്ത്യയിലെ പഞ്ചാബിലെ ജലന്ധറിലെ സൻസാർപൂർ ആണ് അദ്ദേഹത്തിന്റെ ജന്മദേശം. 1952-ലെ ഹോൾസിങ്കി ഒളിമ്പിക്സ് ,1956  മെൽബോൺ ഒളിമ്പിക്സ്, 1960   റോം ഒളിമ്പിക്സ് ,1964ലെ ടോക്കിയോ ഒളിമ്പിക്സ് എന്നീ ഒളിംപിക്സുകളിലോടെ ഹോക്കി കളിക്കാരനുള്ള ഒളിമ്പിക് റെക്കോർഡിനൊപ്പം, മൂന്നു സ്വർണവും ഒരു വെള്ളി മെഡലും നേടുകയുണ്ടായി. ഇന്ത്യൻ സർക്കാരിന്റെ അർജുന അവാർഡും അദ്ദേഹത്തിന് ലഭിച്ചു. ഇന്ത്യൻ ഹോക്കി കണ്ട ഏറ്റവും മികച്ച ഹോക്കി താരങ്ങളിലൊരാളാണ് ഇദ്ദേഹം. ഒളിമ്പിക് മത്സരങ്ങളിൽ 3 സ്വർണ്ണ മെഡലുകളും ഒരു വെള്ളി മെഡലും നേടിയ മറ്റൊരു കളിക്കാരൻ,ഹോക്കി താരം കൂടിയായ ലെസ്സീ ക്ലോഡിയാസ് ആണ്. ലെഫ്റ്റ് ഇൻസൈഡ്, റൈറ്റ് ഇൻസൈഡ്, സെന്റർ ഫോർവേർഡ്, സെന്റർ ഹാഫ് സ്ഥാനങ്ങളിൽ നിന്ന് കളിക്കാൻ അദ്ദേഹത്തിന് കഴിവുണ്ടായിരുന്നു.
അവലംബം
sports-reference വർഗ്ഗം:ഇന്ത്യൻ ഹോക്കി കളിക്കാർ വർഗ്ഗം:ഒളിമ്പിക് സ്വർണമെഡൽ ജേതാക്കൾ വർഗ്ഗം:അർജ്ജുന പുരസ്കാരം ലഭിച്ചവർ വർഗ്ഗം:1928-ൽ ജനിച്ചവർ വർഗ്ഗം:ഓഗസ്റ്റ് 4-ന് ജനിച്ചവർ വർഗ്ഗം:2000-ൽ മരിച്ചവർ വർഗ്ഗം:മാർച്ച് 23-ന് മരിച്ചവർ വർഗ്ഗം:പഞ്ചാബിൽ നിന്നുമുള്ള കായികതാരങ്ങൾ
ആറ്റുവയന
പശ്ചിമഘട്ടതദ്ദേശവാസിയായ ഒരു ചെറുമരമാണ് ആറ്റുവയന. . 7 മീറ്റർ വരെ ഉയരം വയ്ക്കും. 1200 മീറ്റർ വരെ ഉയരമുള്ള നിത്യഹരിതവനങ്ങളിൽ വിരളമായി കാണപ്പെടുന്നു. വംശനാശഭീഷണിയുണ്ട്.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:ഔഷധസസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎ വർഗ്ഗം:ലോറേസീ
സൈക്കോട്രിയ ചിമ്പോറസെൻസിസ്
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ ചിമ്പോറസെൻസിസ് - Psychotria chimboracensis. ഇത് ഇക്വഡോറിൽ സ്വാഭാവികമായി കാണപ്പെടുന്നു.
അവലംബം
വർഗ്ഗം:സൈക്കോട്രിയ
മകാലു
8,485 മീറ്റർ (27,838 അടി) ഉയരമുള്ള ലോകത്തിലെ ഏറ്റവും ഉയരമേറിയ അഞ്ചാമത്തെ കൊടുമുടിയായ മകാലു നേപ്പാളിലും ടിബറ്റ് സ്വയംഭരണപ്രദേശത്തിന്റെയും അതിർത്തിയിൽ, എവറസ്റ്റിന് 19 കിലോമീറ്റർ തെക്ക് കിഴക്കായി മഹാലങ്കൂർ ഹിമാലയത്തിൽ സ്ഥിതി ചെയ്യുന്നു.
പുറം കണ്ണികൾ
വർഗ്ഗം:നേപ്പാളിലെ പർവ്വതങ്ങൾ
ഉജിർ സിംഗ് ഥാപ്പ
ഉജിർ സിംഗ് ഥാപ്പ അല്ലെങ്കിൽ ഉസിർ സിംഗ് ഥാപ്പ ( उजिरसिंह थापा  ), വസീർ സിംഹ ഥാപ്പ എന്നും അറിയപ്പെടുന്നു, (വുസീർ സിംഗ് എന്ന് ആംഗലേയവൽക്കരിക്കപ്പെട്ട പേര്)  നേപ്പാളിലെ ഭരണാധികാരിയും സൈനിക ഉദ്യോഗസ്ഥനുമായിരുന്നു. മുഖ്തിയാർ ഭീംസെൻ ഥാപ്പയുടെ അനന്തരവനും മതാബർ സിംഗ് ഥാപ്പയുടെ മൂത്ത സഹോദരനുമായ കാജി നൈൻ സിംഗ് ഥാപ്പയുടെ മകനായിരുന്നു അദ്ദേഹം. മുൽക്കാജി രണജിത് പാണ്ഡെയുടെ മകളും കാജി തുലാറാം പാണ്ഡെയുടെ ചെറുമകളുമായ റാണാ കുമാരി പാണ്ഡെ ആയിരുന്നു അദ്ദേഹത്തിന്റെ അമ്മ. കൗമാരത്തിന്റെ അവസാനത്തിൽ, ആംഗ്ലോ-നേപ്പാൾ യുദ്ധത്തിൽ പല്പ-ബട്വാൾ അച്ചുതണ്ടിലെ സൈനിക കമാൻഡറായിരുന്നു. 1814-ൽ ആ വർഷം മരണമടഞ്ഞ തന്റെ മുത്തച്ഛൻ അമർ സിംഗ് ഥാപ്പയ്ക്ക് (സനുകാജി) പകരക്കാരനായി അദ്ദേഹം ഗവർണറും (ബഡാ ഹക്കിം) സായുധസേനാ മേധാവിയുമായി പല്പ ഭരണ മേഖലയിൽ നിയമിക്കപ്പെട്ടു,.
കുടുംബവും ആദ്യകാല ജീവിതവും
1852 ബിക്രം സംവത് (എ.ഡി. 1796) മാസത്തിലെ ചൈത്ര ശുക്ല പ്രതിപദ തിഥിയിലാണ് ഉജിർ സിംഗ് ജനിച്ചത്. കാജി നൈൻ സിംഗ് ഥാപ്പയുടെ മകനും സാനു സർദാർ അമർ സിംഗ് ഥാപ്പയുടെ ചെറുമകനുമായിരുന്നു അദ്ദേഹം. അദ്ദേഹത്തിന്റെ മുത്തച്ഛൻ 1871 ബിക്രം സംവത് കാർത്തിക മാസം 7-ന് മരിച്ചു. അദ്ദേഹം കാഠ്മണ്ഡുവിൽ നിന്ന് 20 ദിവസം യാത്ര ചെയ്തു പല്പയിലേക്ക് എത്തി, 1871 ബിക്രം സംവത്  മംഗ്ഷിർ മാസം 8-ന് ഗവർണറുടെ ഓഫീസിൻ്റെ നിയന്ത്രണം ഏറ്റെടുത്തു. അദ്ദേഹത്തിന് അന്ന് 19 വയസ്സായിരുന്നു പ്രായം.
സൈനിക, ഭരണപരമായ ജീവിതം
നേപ്പാൾ ആർമിയുടെ റാങ്കിലുള്ള കേണലായിരുന്നു. അദ്ദേഹത്തിന് ഔദ്യോഗികമായി സ്വകാര്യ ബ്ലാക്ക് സീൽ ലഭിച്ചു. അത് 1821 എഡി-ൽ മുഖ്തിയാർ ഭീംസെൻ ഥാപ്പയ്ക്ക് എഴുതിയ കത്തിൽ കാണാം. 1814-1816 ലെ ആംഗ്ലോ-നേപ്പാൾ യുദ്ധത്തിൽ ജിത് ഗാധി യുദ്ധത്തിൽ ബ്രിട്ടീഷ് സൈന്യത്തിനെതിരെ അദ്ദേഹം പ്രസിദ്ധമായ വിജയം നേടി. ആംഗ്ലോ-നേപ്പാൾ യുദ്ധകാലത്ത് മിഡ്-വെസ്റ്റേൺ (പാൽപ-ബട്വാൾ) അച്ചുതണ്ടിലെ സൈനിക കമാൻഡറായിരുന്നു അദ്ദേഹം. ജിത് ഗാധി, നുവകോട്ട് ഗാധി, കാഥേ ഗാധി എന്നിവിടങ്ങളിലെ പ്രതിരോധത്തിനായി അദ്ദേഹം 1200 സൈനികരെ വിന്യസിച്ചിരുന്നു. മനുഷ്യർ, ഭൗതികം, പ്രകൃതി വിഭവങ്ങൾ, പർവത തന്ത്രങ്ങൾ എന്നിവയിൽ നല്ല പരിചയമുള്ളവനായിരുന്നു അദ്ദേഹം. ഹെൻറി തോബി പ്രിൻസെപ് ഉജിർ സിംഗ് ഭരിച്ചിരുന്ന ജീത്ഗദിനെ കുറിച്ച് ഇങ്ങനെ ഉദ്ധരിച്ചു. :
ലഘുചിത്രം| ജിത്ഗാഡി കോട്ട യുദ്ധത്തിൽ പ്രവേശിക്കുന്നതിന് മുമ്പ് ഉജിർ സിംഗ് ബട്വാൾ-പൽപ മേഖലയിൽ റോഡുകളും പാലങ്ങളും കലുങ്കുകളും ഉറപ്പുള്ള സൈനികപ്പാളയങ്ങളും നിർമ്മിച്ചിരുന്നു. ബ്രിട്ടീഷ് മുന്നേറ്റം ബിക്രം സംവത് 22 പൗഷ് മാസം, 1871 (അതായത് ജനുവരി 1814 AD) ന് ജിത് ഗാധിയിലേക്ക് ആരംഭിച്ചു. കോട്ടയെ ആക്രമിക്കാൻ ടിനാവു നദി മുറിച്ചുകടക്കുമ്പോൾ ഉജിറിന്റെ സൈന്യം വെടിയുതിർക്കുകയും അവരെ പിന്തിരിപ്പിക്കുകയും ചെയ്തു. അതുപോലെ, താൻസെൻ ബസാറിൽ 70 നേപ്പാളികൾക്ക് ജീവൻ നഷ്ടപ്പെട്ടപ്പോൾ ബ്രിട്ടീഷുകാർ 300 പേരുടെ ജീവൻ നഷ്ടപ്പെട്ടു.
1825-ൽ, ഉജിർ സിങ്ങിന്റെ ഭരണപരിധിയിൽ അതിർത്തി കടന്നുകയറ്റത്തെക്കുറിച്ച് പരാതി ഉയർന്നു. ബർമീസ് സർക്കാരുമായി സഖ്യമുണ്ടാക്കുക എന്ന നയത്തിൽ മുഖ്ത്യാർ ഭീംസെൻ ഥാപ്പയെ എതിർക്കാനാണ് അങ്ങനെ ചെയ്തത്.
സിന്ദൂര യാത്ര എന്ന ഘോഷയാത്ര
ലഘുചിത്രം|173x173ബിന്ദു| താൻസെനിലെ റാണാ ഉജിരേശ്വരി ഭഗവതി ക്ഷേത്രം, പല്പ വിവിധ ദേവതകളെ ആരാധിക്കുകയും 1814-1816 യുദ്ധത്തിൽ ബ്രിട്ടീഷ് സേനയുമായി യുദ്ധം ആരംഭിക്കുന്നതിന് മുമ്പ് വിജയം ഉറപ്പാക്കാൻ ശുഭ സമയം നിശ്ചയിക്കുകയും ചെയ്തു. തുടർന്ന് ഉജിർ സിംഗ് തൻസെൻ ബസാറിലെ 16 കൈകളുള്ള മഹിഷാസുര മർദിനി ഭഗവതിയുടെ പാദങ്ങളിൽ സ്പർശിക്കുകയും യുദ്ധത്തിൽ ഗൂർഖാലി സൈന്യം വിജയിച്ചതിന് ശേഷം ഒരു ക്ഷേത്രം പണിയുകയും സിന്ദൂര യാത്ര എന്ന ഘോഷയാത്ര ആരംഭിക്കുകയും ചെയ്തുകൊണ്ട് മഹിഷാസുര മർദിനി ഭഗവതിയുടെ പ്രശസ്തി പ്രചരിപ്പിക്കുമെന്ന് പ്രതിജ്ഞയെടുത്തു. ഗോർഖാലി സേനയുടെ വിജയത്തിനുശേഷം, അദ്ദേഹം ബിക്രം സംവത് 1872-ൽ മൂന്ന് നിലകളുള്ള ഒരു ക്ഷേത്രത്തിന്റെ നിർമ്മാണം ആരംഭിച്ചു. ക്ഷേത്ര നിർമ്മാണത്തിനായി അദ്ദേഹം തൻ്റെ പൊക്കത്തിൻ്റെയത്ര സ്വർണ്ണം സംഭാവനയായി കൊടുത്തു. മഹിഷാസുര മർദിനി ഭഗവതിയുടെ 18 കൈകൾ അഷ്ടധാതു (ഒക്ടോ-അലോയ്) കൊണ്ട് നിർമ്മിച്ചു. ക്ഷേത്രത്തിനു വെള്ളി മേലാപ്പ് നിർമ്മിച്ചു. ക്ഷേത്ര നിർമ്മാണം ബിക്രം സംവത് 1876 -ൽ പൂർത്തീകരിച്ചു. 1877 VS ലെ ഭദ്ര കൃഷ്ണ നവമി ദിനത്തിൽ പല്പ ഭഗവതിയുടെ സിന്ദൂര യാത്രയോടൊപ്പം അദ്ദേഹം ഖത് യാത്ര ആരംഭിച്ചു ആരാധനയ്ക്കും ആചാരാനുഷ്ഠാനങ്ങൾക്കും വേണ്ടി, നിത്യ നൗമൈതിക് പൂജ, ബർഷ ബന്ധൻ പൂജ എന്നിവയും കൂടാതെ കാളരാത്രി, ചൈതേ ദശൈൻ, തുടങ്ങിയ സമയങ്ങളിലെ താന്ത്രിക ചടങ്ങുകൾ എന്നിവയും നടത്താൻ പാടാനിലെ ചന്ദ്രമണി ഗുഭാജുവിനെ അദ്ദേഹം ക്ഷണിച്ചു. ഘോഷയാത്ര വിജയത്തിന്റെ ആഘോഷമായാണ് നാളിതുവരെ ആചരിക്കുന്നത്.
സൈനിക നിയമങ്ങൾ
ഉജിർ സിംഗ് ഥാപ്പ 1879 ബിക്രം സംവതിൽ സിവിൽ, മിലിട്ടറി ഭരണത്തിന് വേണ്ടി ആറ് നിയമങ്ങൾ പുറപ്പെടുവിച്ചിരുന്നു.
പാരമ്പര്യം
2017 ഏപ്രിൽ 7 വെള്ളിയാഴ്‌ച, ചീഫ് ഓഫ് ആർമി സ്റ്റാഫ് (നേപ്പാൾ) രാജേന്ദ്ര ഛേത്രി പല്‌പയിലെ തൻസെനിൽ ഉജിർ സിങ്ങിന്റെ യഥാർത്ഥത്തിലുള്ളത്രയും വലിപ്പമുള്ള പ്രതിമ അനാച്ഛാദനം ചെയ്തു. പല്പ ചേംബേഴ്‌സ് ഓഫ് കൊമേഴ്‌സ് ആൻഡ് ഇൻഡസ്ട്രിയും നേപ്പാൾ ആർമിയിലെ ചന്ദി പ്രസാദ് ബറ്റാലിയനും സംയുക്തമായാണ് പ്രതിമ നിർമ്മിച്ചത്. ഉജിർ സിങ്ങിന്റെ മറ്റൊരു യഥാർത്ഥത്തിലുള്ളത്രയും വലിപ്പമുള്ള പ്രതിമയും നേപ്പാളിലെ ഏറ്റവും വലിയ ദേശീയ പതാകയും ബട്‌വാളിലെ ടിനാവു നദിയുടെ പടിഞ്ഞാറൻ തീരത്ത് സ്ഥിതി ചെയ്യുന്ന ജിത്ഗധി കില്ല കോട്ടയിൽ സ്ഥാപിക്കാനും പദ്ധതിയിട്ടിരുന്നു. 1814-1816 ലെ ആംഗ്ലോ-നേപ്പാൾ യുദ്ധത്തിൽ ബ്രിട്ടീഷ് സൈന്യത്തിനെതിരെ നേപ്പാളി സൈന്യം നേടിയ വിജയത്തെ തുടർന്നാണ് കോട്ടയ്ക്ക് ജീത്ഗഡ് എന്ന് പേരിട്ടത്. ബട്‌വാൾ മേയർ ശിവരാജ് സുബേദിയുടെ അഭിപ്രായത്തിൽ ദേശീയതയുടെ പ്രതീകമായും ബട്‌വാളിന്റെ നാഴികക്കല്ലുമായും ജീത്ഗഡ് വികസിപ്പിക്കേണ്ടതായിരുന്നു.
ഗ്രന്ഥസൂചിക
വർഗ്ഗം:1825-ൽ മരിച്ചവർ വർഗ്ഗം:1796-ൽ ജനിച്ചവർ വർഗ്ഗം:നേപ്പാൾ വർഗ്ഗം:നേപ്പാൾ ചരിത്രം
മിഷേൽ സ്റ്റിൽവെൽ
കനേഡിയൻ വീൽചെയർ റേസറും രാഷ്ട്രീയക്കാരിയുമാണ് മിഷേൽ സ്റ്റിൽവെൽ (നീ ബക്നെക്റ്റ്; ജനനം: ജൂലൈ 4, 1974). രണ്ട് വ്യത്യസ്ത വേനൽക്കാല കായിക ഇനങ്ങളിൽ സ്വർണം നേടിയ ഏക വനിതാ പാരാലിമ്പിക് അത്‌ലറ്റാണ് അവർ. 2013 ലെ പ്രവിശ്യാ തിരഞ്ഞെടുപ്പിൽ പാർക്ക്‌സ്‌വില്ലെ-ക്വാളിക്കത്തിന്റെ ബിസി ലിബറൽ സ്ഥാനാർത്ഥിയായി ബ്രിട്ടീഷ് കൊളംബിയയിലെ നിയമസഭയിലേക്ക് സ്റ്റിൽവെൽ തിരഞ്ഞെടുക്കപ്പെട്ടു. 2000-ലെ സമ്മർ പാരാലിമ്പിക്സ്, 2008-ലെ സമ്മർ പാരാലിമ്പിക്സ്, 2012-ലെ സമ്മർ പാരാലിമ്പിക്സ് എന്നിവയിൽ മിഷേൽ കാനഡയെ പ്രതിനിധീകരിച്ചു.
ആദ്യകാല ജീവിതവും വിദ്യാഭ്യാസവും
1974 ജൂലൈ 4 ന് കാനഡയിലെ മാനിറ്റോബയിലെ വിന്നിപെഗിലാണ് സ്റ്റിൽവെൽ ജനിച്ചത്. റിവർ ഈസ്റ്റ് കൊളീജിയറ്റിൽ പഠിക്കുന്നതിനിടയിൽ വീഴ്ചയിൽ നിന്ന് കഴുത്ത് ഒടിഞ്ഞ് അപൂർണ്ണമായ ഒരു ക്വാഡ്രിപ്ലെജിക് ആയി. അപകടത്തിനുശേഷം, വീൽചെയർ ബാസ്കറ്റ്ബോളിൽ മത്സരിച്ചു. അതിലൂടെ 1996-ൽ മോൺ‌ട്രിയാലിൽ നടന്ന ദേശീയ ചാമ്പ്യൻഷിപ്പിൽ ഭർത്താവ് മാർക്കിനെ കണ്ടുമുട്ടി. ഒടുവിൽ സ്റ്റിൽ‌വെൽ കാൽഗറിയിലേക്ക് മാറി. അവിടെ 1999-ൽ കാൽഗറി സർവകലാശാലയിൽ സയൻസ് ബിരുദം പൂർത്തിയാക്കി.
പാരാലിമ്പിക് കരിയർ
കാനഡ വനിതാ ദേശീയ വീൽചെയർ ബാസ്‌ക്കറ്റ്ബോൾ ടീമിനായി പരിശീലനം നേടുന്നതിനായി 1997 മുതൽ 2000 വരെ സ്റ്റിൽവെൽ കാൽഗറിയിൽ താമസിച്ചു. 2000-ലെ പാരാലിമ്പിക് ഗെയിംസിൽ ടീം കാനഡയുടെ കരുതൽ കളിക്കാരി ആയി അവർ മത്സരിച്ചു. അവിടെ ടീം സ്വർണ്ണ മെഡൽ നേടി. അതിനുശേഷം, സ്റ്റിൽ‌വെലും ഭർത്താവ് മാർക്കും അവരുടെ നവജാത മകനും വാൻ‌കൂവർ ദ്വീപിലേക്ക് മാറി.
എന്നിരുന്നാലും, തലച്ചോറിന് ശസ്ത്രക്രിയ നടത്തിയ ശേഷം വീൽചെയർ ബാസ്‌ക്കറ്റ്ബോൾ ഉപേക്ഷിക്കാൻ സ്റ്റിൽവെൽ നിർബന്ധിതയായി. ദേശീയ തലത്തിൽ മത്സരിക്കാൻ കഴിഞ്ഞില്ലെങ്കിലും സ്റ്റിൽവെൽ പ്രാദേശികമായി ബാസ്കറ്റ്ബോൾ കളിക്കുന്നത് തുടർന്നു. അവിടെ അവരെ കോച്ച് പീറ്റർ ലോലെസ് കണ്ടെത്തി. വീൽചെയർ റേസിംഗിന് ശ്രമിക്കാൻ അവരെ ബോധ്യപ്പെടുത്തി. 2008 ലെ പാരാലിമ്പിക് ഗെയിംസിന് സ്റ്റിൽവെൽ യോഗ്യത നേടി. അവിടെ വനിതകളുടെ ടി 52 200 മീറ്റർ, 100 മീറ്റർ ഇനങ്ങളിൽ രണ്ട് സ്വർണം നേടി. 2011-ൽ ന്യൂസിലാന്റിലെ ക്രൈസ്റ്റ്ചർച്ചിൽ നടന്ന ലോക ചാമ്പ്യൻഷിപ്പിൽ മൂന്ന് സ്വർണ്ണവും (ലോക ചാമ്പ്യൻഷിപ്പ് റെക്കോർഡുകളുമായി) ഒരു വെള്ളിയും നേടി.
2012-ലെ ലണ്ടൻ പാരാലിമ്പിക് ഗെയിംസിൽ വനിതകളുടെ 200 മീറ്ററിൽ 33.80 സെക്കൻഡിൽ സ്റ്റിൽവെൽ തന്റെ പാരാലിമ്പിക് സ്വർണം നേടുകയും അവളുടെ തന്നെ ഗെയിം റെക്കോർഡ് രണ്ട് സെക്കൻഡ് വ്യത്യാസത്തിൽ തകർക്കുകയും ചെയ്തു. നാല് ദിവസത്തിന് ശേഷം 100 മീറ്ററിൽ സ്റ്റിൽവെൽ ഒരു വെള്ളി മെഡൽ കരസ്ഥമാക്കിയെങ്കിലും അത്യാഹിതം മാരികെ വെർവോർട്ടിന് പിന്നിലാക്കി. അടുത്ത വർഷം, 2013-ലെ ഐപിസി അത്‌ലറ്റിക്സ് ലോക ചാമ്പ്യൻഷിപ്പിൽ പങ്കെടുക്കുകയും വനിതാ ടി 52 ക്ലാസ് 800 മീറ്ററിൽ ഒരു പുതിയ ലോക റെക്കോർഡ് സ്ഥാപിക്കുകയും ചെയ്തു.
2016-ൽ, സ്റ്റിൽവെൽ അവരുടെ അവസാന പാരാലിമ്പിക് ഗെയിമിൽ ഒരു സ്വർണ്ണ മെഡൽ നേടി, ടി 52 വീൽചെയർ 400 മീറ്റർ ഓട്ടത്തിൽ ഒരു മിനിറ്റ് 5.42 സെക്കൻഡിൽ ഒരു പാരാലിമ്പിക്സ് റെക്കോർഡും നേടി. അടുത്ത വർഷം, സ്റ്റിൽ‌വെൽ മത്സര കായിക ഇനങ്ങളിൽ നിന്ന് വിരമിക്കൽ പ്രഖ്യാപിച്ചു. ബിസി സ്പോർട്സ് ഹാൾ ഓഫ് ഫെയിമിൽ ചേർന്നു.
രാഷ്ട്രീയ ജീവിതം
2013-ലെ പ്രവിശ്യാ തിരഞ്ഞെടുപ്പിൽ പാർക്ക്‌സ്‌വില്ലെ-ക്വാളിക്കത്തിന്റെ ബിസി ലിബറൽ സ്ഥാനാർത്ഥിയാകാൻ സ്റ്റിൽവെൽ പ്രചാരണം നടത്തി. ഒടുവിൽ ബ്രിട്ടീഷ് കൊളംബിയയിലെ നിയമസഭയിലേക്ക് തിരഞ്ഞെടുക്കപ്പെട്ടു. സാമൂഹ്യ വികസന, സാമൂഹിക നവീകരണ മന്ത്രിയായി സത്യപ്രതിജ്ഞ ചെയ്യുന്നതിന് മുമ്പ് കോക്കസ് ചെയർ, ഹെൽത്തി ലിവിംഗ് ആന്റ് സീനിയേഴ്സ് പാർലമെന്ററി സെക്രട്ടറി എന്നീ നിലകളിൽ പ്രവർത്തിച്ചു.
ബാഹ്യ ലിങ്കുകൾ
വർഗ്ഗം:1974-ൽ ജനിച്ചവർ
ഗാസിയാബാദ് ജങ്ഷൻ റെയിൽവേ സ്റ്റേഷൻ
കാൻപൂർ-ഡൽഹി സെക്ഷനിലെ ഹൌറ-ഡൽഹി മെയിൻ ലൈൻ, ഹൌറ–ഗയ–ഡൽഹി ലൈൻ, ന്യൂഡൽഹി–മോരാദാബാദ്–ലക്നോ ലൈൻ എന്നീ റെയിൽപാതകളിലുള്ള ഒരു തീവണ്ടി നിലയമാണ് ഗാസിയാബാദ് ജങ്ഷൻ റെയിൽവേ സ്റ്റേഷൻ. ഇന്ത്യൻ സംസ്ഥാനമായ ഉത്തർപ്രദേശിലെ ഗാസിയാബാദ് നഗരത്തിലാണ് ഈ റെയിൽവേ സ്റ്റേഷൻ സ്ഥിതിചെയ്യുന്നത്.
ചരിത്രം
1866-ൽ ഈസ്റ്റ് ഇന്ത്യ റെയിൽവേ കമ്പനിയുടെ ത്രൂ ട്രെയിനുകൾ ഹൌറ – ഡൽഹി പാതയിൽ ഓടാൻ തുടങ്ങി.
1900-ൽ ഔദ് ആൻഡ്‌ രോഹിൽഖണ്ഡ് റെയിൽവേയാണ് ഗാസിയാബാദ് – മോരാദാബാദ് പാത ഉണ്ടാക്കിയത്.
വൈദ്യുതീകരണം
ടുണ്ട്ല – അലിഗർ - ഗാസിയാബാദ് സെക്ടർ വൈദ്യുതീകരണം പൂർത്തിയാക്കിയത് 1975-76 കാലത്താണ്, ഗാസിയാബാദ് – നിസാമുദ്ദീൻ - ന്യൂഡൽഹി – ഡൽഹി സെക്ടർ വൈദ്യുതീകരണം പൂർത്തിയാക്കിയത് 1976-77 കാലത്താണ്, മാത്രമല്ല 140 കിലോമീറ്റർ (87 മൈൽ) ദൂരമുള്ള ഗാസിയാബാദ് – മോരാദാബാദ് പാത വൈദ്യുതീകരണം പൂർത്തിയായത് 2016 ജനുവരിയിലാണ്. മാർച്ച്‌ 2016 മുതൽ ഗാസിയാബാദ് – മീററ്റ് – മുസാഫർനഗർ - സഹരൻപൂർ - റൂർക്കി – ഹരിദ്വാർ പാതയും വൈദ്യുതീകരണം പൂർത്തിയാക്കി.
പുറത്തേക്കുള്ള കണ്ണികൾ
വർഗ്ഗം:ഉത്തർപ്രദേശ് വർഗ്ഗം:ഉത്തർപ്രദേശിലെ തീവണ്ടിനിലയങ്ങൾ
പെഡ്രോ പരാമോ
ഹുവാൻ റുൾഫോ എന്ന ലാറ്റിനമേരിക്കൻ എഴുത്തുകാരൻ എഴുതിയ ഒരു ലഘു നോവലാണു് പെഡ്രോ പരാമോ. 1955-ൽ പുറത്തിറങ്ങിയ ഈ പുസ്തകം സ്പാനിഷ് ഭാഷയിലാണു് രചിക്കപ്പെട്ടത്. മാജിക്കൽ റിയലിസം സമർത്ഥമായി സന്നിവേശിപ്പിച്ച ഒരു നോവൽ എന്ന നിലയിൽ ഈ നോവൽ ശ്രദ്ധയാകർഷിച്ചിരുന്നു. ഈ നോവൽ രണ്ടു തവണ ഇംഗ്ലീഷ് ഭാഷയിലേക്ക് തർജ്ജമ ചെയ്യപ്പെട്ടിട്ടുണ്ട്. നോവലിൽ ജുവാൻ പ്രെസിയാഡോ എന്നയാൾ ആയിടെ മരണപ്പെട്ട തന്റെ അമ്മയുടെ ജന്മനാടായ കൊമാലയിലേക്ക് തന്റെ അച്ഛനെ കണ്ടുപിടിക്കാനായി യാത്ര നടത്തി അവിടെ എത്തിച്ചേർന്നപ്പോൾ കണ്ടത് ഒരു പ്രേതനഗരത്തെയായിരുന്നു. തുടക്കത്തിൽ യാതൊരു സ്വീകാര്യതയും ലഭിക്കാത്ത ഈ നോവൽ ആദ്യ നാലുവർഷത്തിൽ 2000 കോപ്പി മാത്രമാണ് വിറ്റത്. പിന്നീട് മുപ്പതിലേറെ ഭാഷകളിലേക്ക് വിവർത്തനം ചെയ്യപ്പെട്ട ഈ നോവൽ അമേരിക്കയിൽ മാത്രം പത്തുലക്ഷത്തിലേറെ കോപ്പി വിറ്റഴിഞ്ഞു. മാർകേസിനെ സ്വാധീനിച്ച ഗ്രന്ഥങ്ങളിൽ ഒന്നാണിത്.
മലയാളത്തിലേക്ക് ഈ നോവൽ പരിഭാഷ ചെയ്തത് വിലാസിനി ആണു്. വർഗ്ഗം:സ്പാനിഷ്‌ നോവലുകൾ
തിബെത്തൻ ജനങ്ങൾ
തിബെത്തിൽ വസിക്കുന്ന തദ്ദേശീയരായ ജനവിഭാഗമാണ് തിബെത്തൻ ജനങ്ങൾ-Tibetan people ( 7.8 ദശലക്ഷമാണ് ഇവരുടെ ജനസംഖ്യ. ജനസംഖ്യയുടെ നല്ലൊരു ഭാഗം ജനങ്ങളും തിബെത്തിന് പുറത്ത് ചൈനയിലെ തിബെത്ത് സ്വയഭരണ പ്രദേശമായ ടാറിലും ഇന്ത്യയിലും നേപ്പാളിലും ഭൂട്ടാനിലുമായി വസിക്കുന്നുണ്ട്. തിബെത്തൻ ജനങ്ങൾ തിബെറ്റിക് ഭാഷയാണ് സംസാരിക്കുന്നത്. അസ്പഷ്ടമായ നിരവധി വൈവിധ്യങ്ങൾ നിറഞ്ഞതാണ് ഇത്. തിബെത്തോ ബർമ്മൻ ഭാഷാ കുടുംബത്തിൽ പെട്ടതാണ് ഈ ഭാഷ. ഫാ ട്രെൽജൻ ചങ്ചുപ് സംപ (Pha Trelgen Changchup Sempa) എന്ന പുരാണകാലത്തെ ഒരു കുരങ്ങാണ് തിബെത്തൻ ജനതയുടെ പൂർവ്വീകർ എന്നാണ് പരമ്പരാഗതമായ അല്ലെങ്കിൽ പൗരാണികമായ വിശ്വാസം. ഐതിഹ്യങ്ങളിലും കെട്ടുകഥകളിലും അതികാല്പനിക സാഹിത്യത്തിലും പ്രത്യക്ഷപ്പെടുന്ന മനുഷ്യസമാനവും ആജാനുബാഹുവും ഭീകരരൂപിയുമായ ഒരു സാങ്കല്പിക ജീവിയായ ഓഗ്രെസ്സായ മാ ദ്രാഗ് സിൻമോയാണ് തിബെത്തൻ ജനതയുടെ മുൻഗാമികൾ എന്നും വിശ്വാസമുണ്ട്. സൗത്ത വെസ്റ്റ് ചൈനയിലെ നല്ലൊരു വിഭാഗം തിബെത്തൻ ഭാഷ സംസാരിക്കുന്നവരും തിബെത്തൻ ജനങ്ങളും വിശ്വസിച്ച് പോരുന്നത് പുരാതന ചൈനയിലെ ഖിയാങ്(Qiang) ജനതയുടെ പിൻമുറക്കാരാണ് തങ്ങൾ എന്നാണ്. തിബെറ്റൻ ജനങ്ങളിൽ ഭൂരിഭാഗം പേരും തിബെത്തൻ ബുദ്ധിസം പിന്തുടരുന്നവരാണ്. എന്നാൽ, തിബത്തൻ മതമായ ബോൺ മത വിശ്വാസികളും ഇസ്‌ലാം മത വിശ്വാസികളും തിബെത്തൻ ജനങ്ങൾക്കിടയിൽ ഉണ്ട്. തിബെറ്റൻ കല, നാടകം, വാസ്തുശിൽപകല എന്നിവയിൽ തിബെറ്റൻ ബുദ്ദിസത്തിന്റെ സ്വാധീനമുണ്ട്. തിബെത്തിലെ പരുക്കനായ ഭൂമിശാസ്ത്രം തിബെത്തൻ ഭക്ഷണ രീതികളിലും പാചകക്രമവും മരുന്നുമെല്ലാം പരിതഃസ്ഥിതികളോട് ഇണങ്ങിചേരുന്നതാണ്.
ജനസംഖ്യ
2014ലെ ജനസംഖ്യാ കണക്കെടുപ്പ് പ്രകാരം തിബെത്തൻ സ്വയംഭരണവകാശ പ്രവിശ്യയിലെ ജനസംഖ്യ 2.2 ദശലക്ഷമാണ്. ചൈനയിലെ മറ്റു സ്വയം ഭരണ പ്രദേശങ്ങളായ ഗൻസു, ഗിൻഗായി, സിച്ചുവാൻ, ചൈന എന്നിവിടങ്ങളിലായാണ് ഈ കണക്ക്. 2009ലെ ഒരു കണക്ക് പ്രകാരം 189,000 തിബെത്തൻ ഭാഷ സംസാരിക്കുന്നവർ ഇന്ത്യയിൽ വസിക്കുന്നുണ്ട്. 528 പേർ നേപ്പാളിലും, 4800 പേർ ഭൂട്ടാനിലും വസിക്കുന്നുണ്ട്. 145,150 പേർ തിബെത്തിന് പുറത്ത് താമസിക്കുന്നുണ്ടെന്നാണ് തിബെത്തൻ രേഖയായ ഗ്രീൻ ബുക്ക് കണക്കാക്കുന്നത്. അമേരിക്ക, ഓസ്‌ട്രേലിയ, കാനഡ, കോസ്റ്റ റിക്ക, ഫ്രാൻസ്, മെക്‌സിക്കോ, നോർവേ, തായ്‌വാൻ, സ്വിറ്റസർലാന്റ്, യുനൈറ്റ്ഡ് കിങ്ഡം എന്നീ രാജ്യങ്ങളിലും തിബെത്തൻ കമ്മ്യൂണിറ്റി ജീവിക്കുന്നുണ്ട്. നിലിവലെ തിബെത്തൻ ജനസംഖ്യ കണക്കാകുക എന്നത് ചരിത്രപരമായി വളരെ പ്രയാസകരമായ കാര്യമാണ്. 1959ൽ 6.3 ദശലക്ഷമായിരുന്നത് 5.4 ദശലക്ഷമായി കുറഞ്ഞിരിക്കുകയാണെന്ന് സെൻട്രൽ തിബെത്തൻ അഡ്മിനിസ്‌ട്രേഷൻ വ്യക്തമാക്കുന്നത്. എന്നാൽ, ചൈനീസ് സർക്കാർ വ്യക്തമാക്കുന്നത് 1954നേക്കാൾ 2.7 ദശലക്ഷം തിബെത്തൻ ജനത കൂടിയെന്നാണ്.
ഭാഷ
എട്ടു ദശലക്ഷത്തിൽ അധികം ജനങ്ങൾക്ക് സംസാരിക്കുന്ന സിനോ-തിബെത്തൻ ഭാഷാ കുടുംബത്തിൽ പെട്ട ഭാഷയാണ് തിബെത്തൻ ഭാഷ. മധ്യ ഏഷ്യ ഇന്ത്യൻ ഉപഭൂഖണ്ഡം- തിബെറ്റൻ പീഠഭൂമിയടക്കം. നോർത്തേൺ ഇന്ത്യൻ ഉപഭൂഖണ്ഡത്തിലെ ബാൾട്ടിസ്താൻ, ലഡാക്, നേപ്പാൾ, സിക്കിം, ഭൂട്ടാൻ എന്നിവിടങ്ങളിലും ജനങ്ങൾ സംസാരിക്കുന്ന ഭാഷയാണ്. ക്ലാസിക്കൽ തിബെത്തൻ ഭാഷ ഒരു പ്രധാനപ്പെട്ട സാഹിത്യഭാഷയാണ്. പ്രത്യേകിച്ച് ബുദ്ധസാഹിത്യങ്ങൾക്കാണ് ഇത് ഉപയോഗിച്ചിരുന്നത്. മധ്യ തിബെത്തൻ ഭാഷകളായ (യു ത്സാങ്, ല്ഹാസ വകഭേദങ്ങൾ അടക്കം.) ഖാംസ്, തിബെത്തൻ, അംഡോ തിബെത്തൻ എന്നിവ പൊതുവെ ഒരു ഏക ഭാഷ വകഭേദമായിട്ടാണ് പരിഗണിക്കുന്നത്.
ജനിതകശാസ്‌ത്രം
ആധുനിക തിബെത്തൻ ജനസംഖ്യ ജനിതകപരമായി മറ്റു ആധുനിക കിഴക്കൻ ഏഷ്യൻ രാജ്യങ്ങളിലെ ജനസംഖ്യയോട് സമാനമാണ്. ഇവർക്ക് ആധുനിക മധ്യ ഏഷ്യൻ ജനസംഖ്യയുടെ ജനിതകവുമായിട്ടാണ് ഘടനാസാദൃശ്യമുള്ളത്. പിന്നീട്, ആധുനിക സൈബീരിയൻ ജനസംഖ്യയുമായിട്ടും.
അവലംബം
വർഗ്ഗം:ഏഷ്യയിലെ ജനവിഭാഗങ്ങൾ
ഭിന്നശേഷി
ശാരീരികമോ, മാനസികമോ, ബുദ്ധിപരമോ, ഇന്ദ്രിയ സംബന്ധിയോ, വൈകാരികമോ, പോഷണസംബന്ധിയോ, വികസനപരമോ ആയ ഹാനികൾ, അവയുടെ കൂടിച്ചേരലുകൾ എന്നിവ കാരണം വ്യക്തികൾക്കോ സമൂഹങ്ങൾക്കോ സൃഷ്ടിക്കപ്പെടുന്ന പ്രശ്നങ്ങളുടെ പരിണതഫലം ആണ് ഭിന്നശേഷി.
നിർവചനങ്ങൾ
യു എൻ സി ആർ പി ഡി (United Nations Convention for the Rights of Persons with Disability) എന്ന അന്താരാഷ്ട്ര കൺവെൻഷൻ ഭിന്നശേഷിയുള്ളവരെ നിർവ്വചിക്കുന്നത് ഇങ്ങനെയാണ്:
ലോകാരോഗ്യസംഘടന ഭിന്നശേഷിയെ ഇങ്ങനെ നിർവചിക്കുന്നു:
മുൻകാലങ്ങളിൽ ഭിന്നശേഷി ഒരു വൈദ്യശാസ്ത്രവിഷയമായാണ് കരുതപ്പെട്ടിരുന്നത്. എന്നാൽ യു എൻ സി ആർ പി ഡി, ലോകാരോഗ്യസംഘടന എന്നിവരുടെ പുതുക്കിയ കാഴ്ചപ്പാടുകൾ അനുസരിച്ച്, വൈകല്യമുള്ളവർ എന്ന ആശയത്തെ ശാരീരികമോ, മാനസികമോ, ബുദ്ധിപരമോ, സംവേദന പരമോ ആയ ചിലയിനം ബലഹീനതകളിലേക്ക് ചുരുക്കുന്നില്ല. പകരം ഭിന്നശേഷിയെ, വൈദ്യശാസ്ത്ര പരമായ നിർവ്വചനങ്ങളിൽ നിന്ന് സാമൂഹികമായ നിർവ്വചനത്തിലേക്ക് കൊണ്ടു വരുന്നു. അതായത് വൈകല്യത്തിന്റെ പ്രധാന സ്രോതസ്സ് ഒരാളുടെ ശാരീരികമോ, മാനസികമോ, ബുദ്ധിപരമോ, സംവേദന പരമോ ആയ ബലഹീനതകളല്ല, പകരം, അത്തരം ബലഹീനതകൾ സമൂഹത്തിലെ അല്ലെങ്കിൽ മറ്റു ഘടനകളിലെ തടസ്സങ്ങളിൽ തട്ടുന്നതു കാരണം പൂർണ്ണവും ഗുണപരവുമായ സാമൂഹ്യ ഇടപടലുകൾ നടത്താൻ കഴിയാത്ത അവസ്ഥയാണ് എന്നാണ് ഈ നിർവ്വചനം വ്യക്തമാക്കുന്നത്. വൈകല്യങ്ങളെ ഒഴിവാക്കുന്നതിന് / ഉപചരിക്കുന്നതിന്, കേവലം വൈദ്യശാസ്ത്രപരമായ പ്രവർത്തനങ്ങൾ മാത്രം മതിയാവില്ല എന്നും, അതിന് മുകളിൽ സൂചിപ്പിച്ച “തടസ്സങ്ങളെ” യാണ് ശ്രദ്ധിക്കേണ്ടതെന്നും ഈ സംഘടനകൾ വാദിക്കുന്നു. സമൂഹങ്ങളുടെ ബോധപൂർവ്വമായ പ്രവർത്തനങ്ങളിലൂടെ, ഇത്തരം തടസ്സങ്ങൾ ഒഴിവാക്കപ്പെടുമ്പോൾ വൈകല്യം ഭിന്നശേഷിയായി മാറ്റപ്പെടുന്നു.
വർഗ്ഗീകരണം
ഭിന്നശേഷിക്ക് കാരണമാവുന്ന അവസ്ഥകളെ പലതായി വർഗ്ഗീകരിക്കാം. വൈദ്യശാസ്ത്ര കാഴ്ചപ്പാടിൽ, ഭിന്നശേഷിക്ക് കാരണമാവുന്ന വൈകല്യങ്ങൾ, ഹാനികൾ എന്നിവ ജന്മസിദ്ധമോ, ജനിതകമോ, ആർജ്ജിതമോ, അജ്ഞാതകാരണങ്ങളാലുള്ളതോ ആവാം.എന്നാൽ ഭിന്നശേഷിയുടെ സാമൂഹ്യ മാതൃക അനുസരിച്ച്, ഒരു വ്യക്തിയുടെ പ്രത്യേകതകളേയും പരിമിതികളേയും ഉൾക്കൊള്ളുന്നതിനു സമൂഹത്തിന് കഴിയാതിരിക്കുന്ന ഏതവസ്ഥയും വൈകല്യങ്ങൾക്ക് കാരണങ്ങളാണ്. പ്രധാനമായും, ദാരിദ്ര്യം, സാമൂഹ്യ -രാഷ്ട്രീയ ഘടനകൾ, വിദ്യാഭ്യാസലഭ്യതയില്ലായ്മ, ആരോഗ്യമേഖലയുടെ കാര്യക്ഷമതയില്ലായ്മ, സാങ്കേതികമായ പിന്നോക്കാവസ്ഥ,സാമൂഹ്യകാഴ്ചപ്പാടുകൾ, ജീവിതസാഹചര്യങ്ങൾ, സമൂഹത്തിന്റെ സാമ്പത്തികഘടനയും നയങ്ങളും എന്നിവയാണ് സാമൂഹ്യമായി വൈകല്യങ്ങളെ സൃഷ്ടിക്കുന്നതും, അതിന്റെ വ്യാപനത്തിന് കാരണമാവുന്നതും.
ശാരീരികമായ വൈകല്യങ്ങൾ
കൈകാലുകൾ, എല്ലുകൾ, പ്രകടമായ ചലനക്ഷമത എന്നിവയെ ബാധിക്കുന്ന ഏതൊരു പരിമിതിയും ഒരു ശാരീരികപരിമിതിയായി കണക്കാക്കാം.എന്നാൽ ഇത് ഒരു വൈകല്യം ആവണമെന്നില്ല. ഭിന്നശേഷിയുടെ സാമൂഹ്യമാതൃക അനുസരിച്ച് ശാരീരിക വൈകല്യം എന്നത്, സാധാരണഗതിയിൽ പ്രതീക്ഷിക്കുന്ന ഒരു രൂപകല്പനയോ, പ്രവർത്തനമോ ശരീരഭാഗങ്ങൾക്ക് ഇല്ലാതെ വരുന്ന അവസ്ഥയാണ്. ഉദാ:കുത്തനെയുള്ള പടികൾ കയറാൻ കഴിയാതെ വരുന്ന ഒരാളുടെ മുട്ടുകൾക്ക് ഉയർന്ന പ്രതലത്തിലേക്ക് ബലം കൊടുത്ത് കയറാൻ കഴിയാത്ത വിധം പരിമിതിയുള്ളതായി പറയാം. എന്നാൽ ആ വ്യക്തിയുടെ ജീവിത സാഹചര്യങ്ങളിൽ ലിഫ്റ്റുകളോ, എലിവേറ്ററുകളോ നിത്യസാന്നിദ്ധ്യമാണെങ്കിൽ, ഈ പരിമിതി ഒരു വൈകല്യമായി മാറുന്നില്ല. ദൈനംദിന ജീവിതത്തിനെ ബാധിക്കുന്ന മറ്റു പരിമിതികളേയും ശാരീരികമായ വൈകല്യമായി കണക്കിലെടുക്കാം. ഉദാ: കൂർക്കം വലി(sleep apnea)
കാഴ്ചയുമായി ബന്ധപ്പെട്ടവ
ഒരു വ്യക്തിക്ക് പുറമേ നിന്നുള്ള ഒരു സഹായം ആവശ്യമാകുന്നത്രയും അളവിൽ, ഒരാളുടെ കാഴ്ചശക്തിക്കുണ്ടാവുന്ന പരിമിതിയെയാണ് കാഴ്ചയുമായി ബന്ധപ്പെട്ടുണ്ടാവുന്ന വൈകല്യം എന്നു പറയപ്പെടുന്നത്. ഇത് രോഗം മൂലമോ, ശാരീരിക ആഘാതം മൂലമോ, ജനനാലുള്ളതോ, വൈദ്യശാസ്ത്രപരമായി തിരുത്താനാവാത്തവിധം മോശമായിക്കൊണ്ടിരിക്കുന്ന അവസ്ഥകൾ കൊണ്ടോ സൃഷ്ടിക്കപ്പെടാം.
യു എൻ സി ആർ പി ഡി
ഭിന്നശേഷിയെ സംബന്ധിക്കുന്ന ഒരു അന്താരാഷ്ട്ര കൺവെൻഷൻ ആണ് യു എൻ സി ആർ പി ഡി.. 2006 ഡിസംബർ 13 നാണ് ഇത് അംഗീകരിക്കപ്പെട്ടത്. 2008 മെയ് മൂന്നാം തീയതി ഉടമ്പടി പ്രാബല്യത്തിൽ വന്നു. ഉടമ്പടിയിൽ ഒപ്പിട്ടത് 158 ലോകരാഷ്ട്രങ്ങളാണ്. ഇതിൽ 150 എണ്ണം ഉടമ്പടിയുടെ നിയമാവലികൾക്ക് വിധേയരാണെന്ന് (state parties) സമ്മതിച്ചു. .
പുറത്തേക്കുള്ള കണ്ണികൾ
വർഗ്ഗം:ഭിന്നശേഷി
ഗിസലെ ഹാലിമി
ടുണീഷ്യൻ-ഫ്രഞ്ച് അഭിഭാഷകയും ഫെമിനിസ്റ്റും ലേഖനരചയിതാവുമായിരുന്നു ഗിസോൾ ഹാലിമി (ജനനം സീസ ഗിസലെ എലിസ് തസെബ്; 27 ജൂലൈ 1927 - 28 ജൂലൈ 2020).
ജീവിതരേഖ
1927 ജൂലൈ 27 ന് ടുണീഷ്യയിലെ ലാ ഗൗലറ്റിൽ ഒരു ജൂത അമ്മയുടെയും ബെർബർ പിതാവിന്റെയും മകളായി ഹാലിമി ജനിച്ചു. ടുണീസിലെ ഒരു ഫ്രഞ്ച് ലൈസിയിൽ നിന്ന് വിദ്യാഭ്യാസം നേടിയ അവർ പിന്നീട് പാരീസ് സർവകലാശാലയിൽ ചേർന്നു. നിയമത്തിലും തത്ത്വചിന്തയിലും ബിരുദം നേടി. അവരുടെ കുട്ടിക്കാലവും ഒരു ജൂത-മുസ്ലീം സ്വത്വത്തെ സമന്വയിപ്പിക്കുന്ന രീതികളും അവരുടെ ഓർമ്മക്കുറിപ്പായ ലെ ലൈറ്റ് ഡി ലോറഞ്ചറിൽ ചർച്ചചെയ്യുന്നു. അവർ ആദ്യം പോൾ ഹാലിമിയെയും പിന്നീട് ക്ലൗഡ് ഫോക്സിനെയും വിവാഹം കഴിച്ചു. തന്റെ 93-ാം ജന്മദിനത്തിന് തൊട്ടടുത്ത ദിവസം 2020 ജൂലൈ 28 ന് അവർ മരിച്ചു.
കരിയർ
1967-ൽ, വിയറ്റ്നാമിലെ അമേരിക്കൻ സൈനിക നടപടികളെ കുറിച്ച് അന്വേഷിക്കുന്നതിനും വിലയിരുത്തുന്നതിനുമായി ബെർട്രാൻഡ് റസ്സലും ജീൻ-പോൾ സാർത്രും ചേർന്ന് ആരംഭിച്ച റസ്സൽ ട്രിബ്യൂണലിന് അവർ അധ്യക്ഷയായി.
1971-ൽ, നിയമവിരുദ്ധമായ ഗർഭഛിദ്രം നടത്തിയെന്ന് സമ്മതിച്ച് 343 മാനിഫെസ്റ്റോയിൽ ഒപ്പിട്ട സ്ത്രീകളെ സംരക്ഷിക്കുന്നതിനായി അവർ ചോയിസിർ എന്ന ഫെമിനിസ്റ്റ് ഗ്രൂപ്പ് സ്ഥാപിച്ചു. 1972-ൽ ചോയിസിർ സ്വയം ഒരു വ്യക്തമായ പരിഷ്കരണവാദി സംഘടനയായി രൂപപ്പെട്ടു. 1974-ൽ സിമോൺ വെയിൽ നടത്തിയ ഗർഭനിരോധനവും ഗർഭഛിദ്രവും അനുവദിക്കുന്ന നിയമം പാസാക്കുന്നതിനെ ഈ പ്രചാരണം വളരെയധികം സ്വാധീനിച്ചു.
1998-ൽ അവർ ATTAC ന്റെ സ്ഥാപക അംഗമായിരുന്നു.
കൂടുതൽ വായനയ്ക്ക്
വർഗ്ഗം:1927-ൽ ജനിച്ചവർ വർഗ്ഗം:2020-ൽ മരിച്ചവർ
ഔബൺ
ഔബൺ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്തെ പ്ലെയ്‍സർ കൗണ്ടി യുടെ ആസ്ഥാനമാണ്. 2010 ലെ ഐക്യനാടുകളുടെ സെൻസസ് പ്രകാരം പട്ടണത്തിലെ ജനസംഖ്യ 13,330 പേർ ആയിരുന്നു. ഔബൺ പട്ടണം കാലിഫോർണിയ ഗോൾഡ് റഷ് ചരിത്രത്തെഅനുസ്മരിപ്പിക്കുന്നതോടൊപ്പം കാലിഫോർണിയയിലെ ഹിസ്റ്റോറിക്കൽ ലാൻറ്മാർക്കായും ഈ പട്ടണം രേഖപ്പെടുത്തപ്പെട്ടിരിക്കുന്നു. ഔബൺ ഗ്രേറ്റർ സാക്രമെൻറോയുടെ ഭാഗമാണ്. ഔബൺ സ്റ്റേറ്റ് റിക്രിയേഷൻ ഏരിയയുടെ ആസ്ഥാനവും ഇവിടെയാണ്.
ലോകത്തിലെ മറ്റേതൊരു സ്ഥലത്തേക്കാളും റേസിംഗ് പോലെ ഏറെ സമയമെടുക്കുന്നതും കായികശേഷിവേണ്ടതുമായ കൂടുതൽ സ്പോർട്സ് മത്സരപരിപാടികൾ ഈ പാർക്ക് കേന്ദ്രീകരിച്ചാണ് നടക്കുന്നതെന്നതിനാൽ എൻഡുറൻസ് കാപ്പിറ്റൽ ഓഫ് ദി വേൾഡ് എന്ന സ്ഥാനം കൽപ്പിച്ചുകൊടുത്തിരിക്കുന്നു. വെസ്റ്റേൺ സ്റ്റേറ്റ്‍സ് എൻഡുറൻസ് റൺ, ദ വെസ്റ്റേൺ സ്റ്റേറ്റ്‍സ് ട്രെയിൽ റൈഡ് (ടെവിസ് കപ്പ് ഇക്വെസ്ട്രിയൻ റൈഡ് എന്നും അറിയപ്പെടുന്നു), അമേരിക്കൻ റിവർ 50 മൈല് എൻഡുറൻസ് റൺ, അമേരിക്കൻ റിവർ 50 മൈൽ ഇക്വസ്ട്രിയൻ റൈഡ്, വേ ടൂ കൂൾ 50 കിലോമീറ്റർ എൻഡുറൻസ് റൺ, ഔബൺ ഇൻറർനാഷണൽ ഹാഫ് അയൺമാൻ ട്രയാത്‍ലൺ, ഔബൺ സെഞ്ചുറി 100 മൈൽ ബൈക്ക് റൈഡ്, കൂളസ്റ്റ് 24 ഹവർ മൌണ്ടൻ ബൈക്ക് റെയിസ്, റിയോ ഡെൽ ലാഗോ 100 മൈൽ എൻഡ്യുറൻസ് റൺ, സിയേറ നെവാദ 50 മൈൽ എൻഡ്യുറൻസ് റൺ, കൂളസ്റ്റ് റൺ : റൈഡ് &  ടൈ എന്നിവ അവയിൽ ഏതാനും ചിലതാണ്.
ചരിത്രം
പുരാവസ്തു ശാസ്ത്ര പഠനങ്ങൾ വ്യക്തമാക്കുന്നത് ഔബോൺ പ്രദേശത്ത് ചരിത്രാതീത കാലം മുതൽക്കുതന്നെ മാർട്ടിസ് ജനങ്ങൾ ജീവിച്ചിരുന്നതായാണ്. (വടക്കൻ കാലിഫോർണിയയിലെ സിയറ നെവാഡയുടെ കിഴക്കും പടിഞ്ഞാറും ഭാഗങ്ങളിൽ ജീവിച്ചിരുന്ന ഒരു തദ്ദേശീയ അമേരിക്കൻ ഇന്ത്യൻ ജനതവിഭാഗമാണ് മാർട്ടിസ്) മൈഡു വർഗ്ഗക്കാരുടെ ഒരു ശാഖയായ തദ്ദേശീയ നിസെനാൻ വർഗ്ഗക്കാരാണ് ഔബൺ മേഖലയിൽ ഒരു സ്ഥിരമായ വാസസ്ഥലം നിർമ്മിക്കുന്നത്. 1848 ലെ ഒരു വസന്തകാലത്ത് ഒരു കൂട്ടം സ്വർണ്ണ ഖനനക്കാർ ഈ മേഖലയിലെത്തുകയും പിന്നീട് ഔബൺ റാവൈൻ എന്നറിയപ്പെട്ട പ്രദേശത്ത് ക്യാമ്പ് ചെയ്യുകയും ചെയ്തിരുന്നു. കാലിഫോർണിയയിലെ കൊലോമയിലെ സ്വർണ്ണപ്പാടങ്ങളിലേക്കുള്ള യാത്രയിലാണ് ഈ സംഘം ഇവിടെ എത്തിച്ചേർന്നിർത്. അതിൽ ഫ്രാങ്കോയിസ് ജെൻഡ്രോൺ, ഫിലിബെർട്ട് കോർട്ടൗ, ക്ലോഡെ ചന എന്നിവരും ഉൾപ്പെട്ടിരുന്നു. 1848 മെയ് 16 ന് ചന എന്ന യുവാവാണ് ഇവിടെ സ്വർണം കണ്ടെത്തിയത്. ഇവിടുത്തെ മണ്ണിൽ സ്വർണനിക്ഷേപം കണ്ടെത്തിയതിനു ശേഷം, കൂടുതൽ സ്വർണ്ണത്തിനായുള്ള തെരച്ചിലിനായും ഖനനവും നടത്തുന്നതിനായി മൂവർസംഘം ഇവിട തുടരുവാൻ  തീരുമാനിച്ചു.
ഔബൺ മേഖലയിലെ എക്കൽ നിക്ഷേപത്തിലെ പ്ലേസർ ഖനനം വളരെ മികച്ചതായിരുന്നു. ഖനന ക്യാമ്പ് ആദ്യം നോർത്ത് ഫോർക്ക് ഡ്രൈ ഡിഗ്ഗിംഗ്‍സ് എന്ന് അറിയപ്പെട്ടിരുന്നു. ജോൺ എസ്. വുഡ് എന്നയാൾ ഇവിടെ തമ്പടിച്ച് ഒരു ക്യാബിൻ നിർമ്മിക്കുകയും മലയിടുക്കിനു സമീപം ഖനനം ആരംഭിക്കുകയും ചെയ്തതോടെ ഈ പേര് വുഡ്‍സ് ഡ്രൈ ഡിഗ്ഗിംഗ്‍സ് എന്നായിമാറി. ഈ മേഖല താമസിയതെ ഒരു മൈനിംഗ് ക്യാമ്പായി വികസിപ്പിക്കുകയും 1849 ഓഗസ്റ്റിൽ ഈ പ്രദേശത്തിന് ഔദ്യോഗികമായി ഔബൺ എന്ന് പേരിടുകയും ചെയ്തു.
പത്തൊൻപതാം നൂറ്റാണ്ടിന്റെ മധ്യത്തിലുണ്ടായിരുന്ന വീടുകളും റീട്ടെയിൽ കെട്ടിടങ്ങളും പുനസ്ഥാപിച്ചു സംരക്ഷിക്കപ്പെട്ടിരിക്കുന്നു. സ്വർണ്ണവേട്ടക്കാലത്തെ ഏറ്റവും പഴയ ഫയർ സ്റ്റേഷനും പോസ്റ്റ് ഓഫീസുമെല്ലാം അതുപോല നിലനിൽക്കുന്നു. സാധാരണ രീതിയിലുള്ള സ്വർണ്ണ ഖനന ഉപകരണങ്ങൾ, അതുപോലതന്നെ അമേരിക്കൻ ഇന്ത്യൻ, ചൈനീസ് കരകൌശല വസ്തുക്കൾ എന്നിവയും സന്ദർശകർക്ക് പ്ലെയ്സർ കൗണ്ടി മ്യൂസിയത്തിൽ കാണുവാൻ സാധിക്കും. പ്രമുഖ സയൻസ് ഫിക്ഷൻ, ഫാന്റസി കവിയും എഴുത്തുകാരനുമായിരുന്ന ക്ലാർക്ക് ആഷ്ടൺ സ്മിത്തിന്റെ വീടും ജന്മസ്ഥലവുമായിരുന്നു ഔബണിലായിരുന്നു. അദ്ദേഹത്തിൻറെ ഒരു സ്മാരകം പഴയ പട്ടണത്തിനു സമീപം സ്ഥിതിചെയ്യുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
ആവണീശ്വരം എസ്. ആർ. വിനു
കർണ്ണാടകസംഗീതരംഗത്ത് കേരളത്തിൽനിന്നുള്ള ഒരു വയലിൻ വാദകനാണ് ആവണീശ്വരം എസ്.ആർ.വിനു.
ആദ്യകാലം
ആവണീശ്വരം എൻ.രാമചന്ദ്രന്റേയും (റിട്ട. പ്രിസിപ്പൽ, ആർ.എൽ.വി.മ്യൂസിക് കോളേജ്, തൃപ്പൂണിത്തുറ) ശ്രീമതി സാഹിതീദേവിയുടെയും മകനായി തിരുവനന്തപുരത്താണ് ജനനം. അദ്ദേഹത്തിന്റെ പിതാമഹൻ ആവണീശ്വരം കെ. കൃഷ്ണപിള്ള അറിയപ്പെടുന്ന ഒരു നാദസ്വരവിദ്വാനായിരുന്നു. അച്ഛനിൽ നിന്ന് ആറാമത്തെ വയസ്സിലാണ് വിനു സംഗീതം പഠിക്കാൻ തുടങ്ങിയത്. പിൽക്കാലത്ത് പ്രൊ. കിളിമാനൂർ ത്യാഗരാജനായിരുന്നു ഗുരു. 1992 മുതൽ 1997 വരെ അദ്ദേഹം പ്രസിദ്ധ വയലിൻ വിദ്വാൻ മൈസൂർ.എം. നാഗരാജിന്റെ ശിഷ്യനായിരുന്നു.
സംഗീതരംഗം
ലോകത്തിൽ പലയിടത്തും പ്രഗൽഭരായ നിരവധി പാട്ടുകാരുടെ കൂടെ വിനു കച്ചേരികളിൽ പങ്കെടുത്തിട്ടുണ്ട്. പദ്മവിഭൂഷൺ ഡോ. ബാലമുരളീകൃഷ്ണ, പദ്മഭൂഷൺ യേശുദാസ്, മധുര ടി.എൻ.ശേഷഗോപാലൻ, സഞ്ജയ് സുബ്രഹ്മണ്യൻ, പ്രിൻസ് രാമവർമ്മ, പദ്മഭൂഷൺ ടി.വി. ശങ്കരനാരായണൻ, ഡോ.എൻ.രമണി, ശശാങ്ക്, ടി.കെ. ഗോവിന്ദറാവു, നെയ്യാറ്റിൻകര വാസുദേവൻ, ടി.വി. ഗോപാലകൃഷ്ണൻ, തൃശ്ശൂർ രാമചന്ദ്രൻ, ഓ.എസ്. ത്യാഗരാജൻ, മാവേലിക്കര പ്രഭാകരവർമ്മ, പി. ഉണ്ണികൃഷ്ണൻ, മല്ലാടി സഹോദരന്മാർ, എസ്. സൗമ്യ, ബോംബെ ജയശ്രീ, വിജയലക്ഷ്മി സുബ്രഹ്മണ്യൻ, പ്രൊ. പാറശ്ശാല പൊന്നമ്മാൾ, ഡോ.കെ. ഓമനക്കുട്ടി, തുടങ്ങിയവർ അവരിൽ പെടുന്നു. യു.എസ്., കാനഡ, ആസ്ത്രേലിയ, ന്യൂസീലാണ്ട്, ഫ്രാൻസ്, ജർമ്മനി, സ്വീഡൻ, സിംഗപ്പൂർ, യു.എ.ഇ, ഖത്തർ തുടങ്ങിയ രാജ്യങ്ങളിൽ വിനു വയലിനുമായി കച്ചേരികളിൽ പങ്കെടുത്തിട്ടുണ്ട്.
അംഗീകാരങ്ങൾ
•	ആകാശവാണിയിൽ ടോപ് ഗ്രേഡ് ആർട്ടിസ്റ്റ്.
•	ലാൽഗുഡി ഗോപാലയ്യർ അവാർഡ് - മദ്രാസ് മ്യൂസിക്ക് അക്കാഡമി-2004.
•	ലാൽഗുഡി ജയരാമൻ അവാർഡ് - മദ്രാസ് മ്യൂസിക്ക് അക്കാഡമി 2005,
•	കാഞ്ചീപുരം ആസ്ഥാനവിദ്വാൻ - 2010.
•	സംഗീതരത്നം – ശ്രീ സ്ത്യസായി സേവാ ഓർഗനൈസേഷൻ, പാലക്കാട്. 2010.
•	യൂത്ത് എക്സെല്ലൻസ് അവാർഡ് – മഹാരാജപുരം വിശ്വനാഥയ്യർ ട്രസ്റ്റ്, ചെന്നൈ – 2012.
•	സീനിയർ സ്കോളർഷിപ് – സാംസ്കാരിക വകുപ്പ്, ഇന്ത്യാ ഗവർമ്മെന്റ്, 1998.
•	ജേതാവ് - കേരള യൂത്ത് ഫെസ്റ്റിവൽ - വയലിൻ - 1988.
ബ്രിട്ടീഷ് വിർജിൻ ദ്വീപുകൾ
പോർട്ടോ റിക്കോയ്ക്ക് കിഴക്കായി കരീബിയൻ പ്രദേശത്തുള്ള ബ്രിട്ടീഷ് വിദേശ ആധിപത്യ പ്രദേശമാണ് ഔദ്യോഗികമായി വിർജിൻ ദ്വീപുകൾ എന്നറിയപ്പെടുന്ന ബ്രിട്ടീഷ് വിർജിൻ ദ്വീപുകൾ (BVI). ഈ ദ്വീപുകൾ ഭൂമിശാസ്ത്രപരമായി വിർജിൻ ഐലന്റ് ദ്വീപസമൂഹത്തിന്റെ ഭാഗമായതും ലെസ്സെർ ആന്റില്ലെസിലെ ലീവാർഡ് ദ്വീപുകളിൽ സ്ഥിതി ചെയ്യുന്നതുമാണ്.
ബ്രിട്ടീഷ് വിർജിൻ ദ്വീപുകളിൽ പ്രധാന ദ്വീപുകളായ ടോർട്ടോള, വിർജിൻ ഗോർഡ, അനെഗാഡ, ജോസ്റ്റ് വാൻ ഡൈക് എന്നിവയും മറ്റ് 50 ചെറിയ ദ്വീപുകളും കെയിസുകളും ഉൾക്കൊണ്ടിരിക്കുന്നു. 15 ദ്വീപുകളിലെങ്കിലും മനുഷ്യവാസമുണ്ട്. തലസ്ഥാനമായ റോഡ് ടൌൺ 20 കിലോമീറ്റർ (12 മൈൽ) നീളവും 5 കിലോമീറ്റർ (3 മൈൽ) വീതിയുമുള്ള വലിയ ദ്വീപായ ടോർട്ടോളയിലാണ് സ്ഥിതിചെയ്യുന്നത്. 2010 ലെ കനേഷുമാരി കണക്കുകൾ പ്രകാരം ദ്വീപുകളിലെ ആകെ ജനസംഖ്യ ഏകദേശം എണ്ണം 28,000 ആയിരുന്നു. ഇതിൽ ഏതാണ്ട് 23,500 പേർ ടെർട്ടോളയിലാണ് താമസിച്ചിക്കുന്നത്. ദ്വീപുകൾക്കായുള്ള ഏറ്റവും പുതിയ യുനൈറ്റഡ് നേഷൻസ് കണക്കുകളിൽ (2016) ജനസംഖ്യ 30,661 ആയിരുന്നു.
ബ്രിട്ടീഷ് വിർജിൻ ദീപു നിവാസികൾ ബ്രിട്ടീഷ് വിദേശ ഭൂവിഭാഗങ്ങളുടെ പൗരന്മാരും 2002 മുതൽ ബ്രിട്ടീഷ് പൗരന്മാരുമാണ്. ഈ ഭൂവിഭാഗം യൂറോപ്യൻ യൂണിയന്റെ ഭാഗമല്ല എന്നതുപോലെ യൂറോപ്യൻ യൂണിയന്റെ നിയമത്തിന് നേരിട്ട് വിധേയമല്ല എന്നുവരികിലും ബ്രിട്ടീഷ് വിർജിൻ ദ്വീപു നിവാസികൾ തങ്ങളുടെ ബ്രിട്ടീഷ് പൗരത്വം കാരണമായി യൂറോപ്യൻ യൂണിയനിലെ പൗരന്മാരായി കണക്കാക്കപ്പെടുന്നു.
ദ്വീപുകളുടെ പേര്
പ്രദേശത്തിന്റെ ഔദ്യോഗികനാമം ഇപ്പോഴും "വിർജിൻ ദ്വീപുകൾ" എന്നാണ്, പക്ഷെ "ബ്രിട്ടീഷ്" എന്ന ഉപസർഗ്ഗം പലപ്പോഴും ഉപയോഗിക്കപ്പെടുന്നു. 1917 ൽ സമീപത്തെ അമേരിക്കൻ പ്രദേശം "ഡാനിഷ് വെസ്റ്റ് ഇൻഡീസ്" എന്ന പേരിൽനിന്നും "വിർജിൻ ഐലന്റ്സ് ഓഫ് ദി യുണൈറ്റഡ് സ്റ്റേറ്റ്സ്" എന്നാക്കി മാറ്റിയതിനാൽ ബ്രിട്ടീഷ് പ്രദേശത്തെ വേർതിരിച്ചറിയാനായിരിക്കാം ഇത് സാധാരണയായി ഉപയോഗിക്കുന്നതെന്നു പൊതുവേ കരുതുന്നു. എന്നിരുന്നാലും പ്രാദേശിക ചരിത്രകാരന്മാർ ഈ വാദത്തെ ചോദ്യം ചെയ്യുന്നു. 1857 ഫെബ്രുവരി 21 നും 1919 സെപ്റ്റംബർ 12 നും ഇടയിലുണ്ടായിരുന്ന പല പ്രസിദ്ധീകരണങ്ങളും പൊതുരേഖകളും ചൂണ്ടിക്കാണിച്ചുകൊണ്ട് ഈ പ്രദേശം ബ്രിട്ടീഷ് വിർജിൻ ഐലന്റ്സ് എന്നു നേരത്തതന്നെ അറിയപ്പെട്ടിരുന്നുവെന്ന് അവർ സമർത്ഥിക്കുന്നു. ബ്രിട്ടീഷ് വിർജിൻ ദ്വീപുകളിലെ സർക്കാർ പ്രസിദ്ധീകരണങ്ങളിൽ "ദ ടെറിറ്ററി ഓഫ് ദ വിർജിൻ ഐലന്റ്സ്" എന്നാരംഭിക്കുന്ന പേരിൽ ഉപയോഗിക്കുന്നതോടൊപ്പം പ്രദേശത്തിന്റെ പാസ്പോർട്ടുകളിൽ "വിർജിൻ ഐലന്റ്സ്" എന്നു മാത്രമായും എല്ലാ നിയമങ്ങളും "വെർജിൻ ദ്വീപുകൾ" എന്ന വാക്കുകളോടെയുമാണ് ആരംഭിക്കുന്നത്. അതു മാത്രമല്ല, "വിർജിൻ ദ്വീപുകൾ" എന്ന പേരുപയോഗിക്കുന്നതിനെ പ്രോത്സാഹിപ്പിക്കുന്നതിന് "എല്ലാ ശ്രമങ്ങളും നടത്തണം" എന്ന് പ്രദേശത്തിന്റെ ഭരണഘടനാ കമീഷനും അഭിപ്രായപ്പെടുകയുണ്ടായി. എന്നാൽ BVI ഫിനാൻസ്, BVI ഇലക്ട്രിസിറ്റി കോർപ്പറേഷൻ, BVI ടൂറിസ്റ്റ് ബോർഡ്, BVI അത്ലറ്റിക് അസോസിയേഷൻ, BVI ബാർ അസോസിയേഷൻ തുടങ്ങി വിവിധ പൊതുകാര്യവകുപ്പുകളും പൊതുമരാമത്ത് വകുപ്പുകൾ ഉൾപ്പെടെയുള്ള സ്ഥാപനങ്ങൾ "ബ്രിട്ടീഷ് വിർജിൻ ദ്വീപുകൾ" അല്ലെങ്കിൽ BVI എന്ന പേര് ഉപയോഗിക്കുന്നതു തുടരുന്നു.
ഇന്നും പിന്തുടരുന്ന ഒരു രീതിയുടെ ഭാഗമെന്ന നിലയിൽ ഈ പ്രദേശത്തെ തപാൽ സ്റ്റാമ്പുകളിൽ "ബ്രിട്ടീഷ് വിർജിൻ ദ്വീപുകൾ" (മുമ്പ് ലളിതമായി "വിർജിൻ ദ്വീപുകൾ" എന്നുപയോഗിച്ചിരുന്നു) എന്നു രേഖപ്പെടുത്തേണ്ടതാണെന്നു നിഷ്കർഷിക്കുന്ന ഒരു മെമ്മോറാണ്ടം 1968 ൽ ബ്രിട്ടീഷ് സർക്കാർ ഒരു പുറപ്പെടുവിക്കുകയുണ്ടായി. ഇത് 1959-ൽ പ്രദേശത്തെ അമേരിക്കൻ കറൻസിയുടെ സ്വീകാര്യത, പ്രദേശത്തെ തപാൽ സ്റ്റാമ്പുകൾക്കുള്ള യുഎസ് കറൻസി പരാമർശനം എന്നിവയിൽനിന്നുമുള്ള ആശയക്കുഴപ്പ സാധ്യത ഒഴിവാക്കുന്നതിനായിരിക്കാവുന്നതാണ്.
ചരിത്രം
ക്രി.മു. 100-നടുത്ത് ദക്ഷിണ അമേരിക്കയിൽ നിന്നും കുടിയേറിയ അരവാക്കുകളാണ് വിർജിൻ ദ്വീപുകളിലെ ആദ്യ അധിവാസികൾ (എന്നിരുന്നാലും 1500 ബി.സി.യ്ക്കു മുമ്പുള്ള ദ്വീപുകളിലെ അമേരിന്ത്യൻ സാന്നിദ്ധ്യത്തേക്കുറിച്ചുള്ള ചില തെളിവുകൾ നിലനിൽക്കുന്നുണ്ട്). 15 ആം നൂറ്റാണ്ടിൽ ലെസ്സർ ആന്റിലെസ് ദ്വീപുകളിൽ നിന്ന് കൂടുതൽ ആക്രമണാത്മകയുള്ളവരും കരീബിയൻ കടലിന്റെ നാമകരണത്തിനു കാരണക്കാരുമായ ഒരു ഗോത്രവർഗ്ഗമായ കാരിബുകളാൽ പുറത്താക്കപ്പെടുന്നതുവരെ വരെ അരവാക്കുകൾ ഈ ദ്വീപുകളിൽ അധിവസിച്ചിരുന്നു.
പതിനാറാം നൂറ്റാണ്ടിന്റെ തുടക്കത്തിൽ കണ്ടുപിടിക്കപ്പെട്ട ഈ ദ്വീപുകളുടെമേൽ സ്പാനിഷ് സാമ്രാജ്യം അവകാശവാദമുന്നയിക്കുകയുണ്ടായെങ്കിലും അവർ ഒരിക്കലും ദ്വീപുകളിൽ താമസമാക്കിയിരുന്നില്ല. തുടർന്നുള്ള വർഷങ്ങളിൽ ഇംഗ്ലീഷ്, ഡച്ച്, ഫ്രഞ്ച്, സ്പാനിഷ്, ഡാനിഷ് തുടങ്ങിയവർ ഈ പ്രദേശത്തിന്റെ നിയന്ത്രണം ഏറ്റെടുക്കുന്നതിന് തിരക്കുകൂട്ടുകയും ഇത് ദ്വീപുകൾ കടൽക്കൊള്ളക്കാരുടെ നിരന്തരമായ കുപ്രസിദ്ധ ഉപദ്രവങ്ങൾക്കിടയാക്കുയും ചെയ്തു. ഈ കാലഘട്ടത്തിൽ ബ്രിട്ടീഷ് വിർജിൻ ദ്വീപുകളിൽ ഏതെങ്കിലുമൊരു അമേരിന്ത്യൻ വർഗ്ഗങ്ങളുടെ സാന്നിദ്ധ്യത്തെക്കുറിച്ച് യാതൊരു രേഖകളുമില്ല എന്നിരുന്നാലും അടുത്തുള്ള സൈന്റ് ക്രോയിക്സിൽ വസിച്ചിരുന്ന തദ്ദേശവാസികളിൽ ഭൂരിഭാഗവും കൊല്ലപ്പെടുകയോ അങ്ങിങ്ങായി ഒറ്റപ്പെട്ടുകിടക്കുകയോ ചെയ്തിരുന്നു.
1648 ആയപ്പോഴേയ്ക്കും ഡച്ചുകാർ ടോർട്ടോള ദ്വീപിൽ ഒരു സ്ഥിരവാസകേന്ദ്രം പടുത്തുയർത്തി. 1672 ൽ ഇംഗ്ലീഷുകാർ ടോർട്ടോല ഡച്ചുകാരിൽ നിന്നും പിടിച്ചെടുക്കുകയും തുടർന്ന് 1680 ൽ അനെഗാഡ, വിർജിൻ ഗോർഡ എന്നിവയിലും തങ്ങളുടെ അധിനിവേശ തുടരുകയും ചെയ്തു. അതേസമയം, 1672-1733 കാലഘട്ടത്തിൽ ഡാനിഷുകാർ സമീപ ദ്വീപുകളായ സെയിന്റ് തോമസ്, സെയിന്റ് ജോൺ, സെയിന്റ് ക്രോയിക്സ് ദ്വീപുകൾ തങ്ങളുടെ നിയന്ത്രണത്തിലാക്കിയിരുന്നു. ] ബ്രിട്ടീഷ് ദ്വീപുകൾ പ്രധാനമായും തന്ത്രപ്രധാനമായ പ്രദേശമായി കണക്കാക്കപ്പെട്ടിരുന്നതും ഇവയിലെ കോളനികൾ പ്രത്യേകിച്ച് സാമ്പത്തിക സാഹചര്യങ്ങൾ അനുകൂലമായിരുന്ന സമയത്ത് സ്ഥാപിക്കപ്പെട്ടതുമായിരുന്നു. ബ്രിട്ടീഷുകാർ ഇവിടെ കരിമ്പുകൃഷി അവതരിപ്പിക്കുകയും ഇത് ദ്വീപുകളിലെ വിദേശ വ്യാപാരത്തിന്റെ സ്രോതസ്സും പ്രധാന വിളയും ആയിത്തീരുകയും കരിമ്പിൻ തോട്ടങ്ങളിൽ ജോലി ചെയ്യാനായി അടിമകളെ ആഫ്രിക്കയിൽ നിന്ന് കൊണ്ടുവരികയും ചെയ്തു. പത്തൊമ്പതാം നൂറ്റാണ്ടിന്റെ മദ്ധ്യം വരെ ഈ ദ്വീപുകൾ സാമ്പത്തികമായി ഏറെ പുരോഗതി കൈവരിച്ചിരുന്നുവെങ്കിലും ഈ പ്രദേശത്തെ അടിമത്തനിരോധനം, വിനാശകാരിയായ ഒരു ചുഴലിക്കാറ്റ് പരമ്പര, യൂറോപ്പിലെയും അമേരിക്കയിലെയും പഞ്ചസാര വിളകളുടെ കൂടിയ ഉത്പാദനം എന്നീ കാരണങ്ങൾ കൂടിച്ചേർന്നുവന്നത് ദ്വീപുകളിലെ കരിമ്പിന്റെ ഉത്പാദനം ഗണ്യമായി കുറയ്ക്കുകയു സാമ്പത്തിക പ്രതിസന്ധിയുടെ ഒരു കാലഘട്ടത്തിലേക്ക് ദ്വീപുകൾ നയിക്കപ്പെടുകയും ചെയ്തു.
1917-ൽ ഡെൻമാർക്കിൽ നിന്ന് സെയിന്റ് ജോൺ, സെയിന്റ് തോമസ്, സെയിന്റ് ക്രോയിക്സ് എന്നീ ദ്വീപുകൾ അമേരിക്കൻ ഐക്യനാടുകൾ 25 ദശലക്ഷം യു.എസ്. ഡോളറിനു വിലയ്ക്കു വാങ്ങുകയും അവയെ യുണൈറ്റഡ് സ്റ്റേറ്റ്സ് വിർജിൻ ദ്വീപുകൾ എന്നു പുനർനാമകരണം നടത്തുകയും ചെയ്തു.
ബ്രിട്ടീഷ് വിർജിൻ ദ്വീപുകളുടെ ഭരണം ബ്രിട്ടീഷ് ലീവാർഡ് ദ്വീപുകളുടെ ഭാഗമായോ അല്ലെങ്കിൽ സെൻറ് കിറ്റ്സ് ആന്റ് നെവിസിന്റെ ഭാഗമായോ പലവിധത്തിൽ ദ്വീപുകളിലെ ബ്രിട്ടീഷ് സർക്കാരിനെ പ്രതിനിധീകരിക്കുന്ന ഒരു ഭരണാധികാരിയാണു കൈകാര്യം ചെയ്യുന്നത്. 1960 ൽ ദ്വീപുകൾക്ക് പ്രത്യേക കോളനി പദവി ലഭിക്കുകയും 1967 ൽ സ്വയംഭരണാവകാശള്ളതായിത്തീരുകയും ചെയ്തു. 1960 മുതൽ ദ്വീപുകൾ തങ്ങളുടെ പാരമ്പരാഗതമായ കാർഷിക സമ്പദ്വ്യവസ്ഥയിൽ നിന്നു വ്യതിചലിച്ച് വിനോദസഞ്ചാരത്തിലേക്കും സാമ്പത്തിക സേവനങ്ങളിലേക്കും നീങ്ങുകയും കരീബിയൻ രാജ്യങ്ങളിലെ ഏറ്റവും സമ്പന്നമായ പ്രദേശങ്ങളിലൊന്നായി മാറുകയു ചെയ്തു.
ഭൂമിശാസ്ത്രം
ബ്രിട്ടീഷ് വിർജിൻ ദ്വീപുകളിൽ വിവിധ വലിപ്പങ്ങളിലുള്ള ഏകദേശം 60 ഉഷ്ണമേഖലാ കരീബിയൻ ദ്വീപുകളാണുള്ളത്. ഇവയിൽ ടോർട്ടോള 20 കിലോമീറ്റർ (12 മൈൽ) നീളവും 5 കിലോ മീറ്റർ (3 മൈൽ) വീതിയുള്ളതും മറ്റുള്ളവ ചെറിയ ജനവാസമില്ലാത്ത ദ്വീപുകളുൾപ്പെട്ടതുമാണ്. ഇവയെല്ലാംകൂടി ഏകദേശം 150 ചതുരശ്ര കിലോമീറ്റർ (58 ചതുരശ്ര അടി മൈൽ) പ്രദേശത്തായി വ്യാപിച്ചുകിടക്കുന്നു. അവ യു.എസ്. വെർജിൻ ദ്വീപുകളിൽ നിന്ന് ഏതാനും മൈൽ കിഴക്കായി വിർജിൻ ഐലന്റ് ദ്വീപസമൂഹങ്ങളുടെ ഭാഗമെന്ന നിലയിൽ പോർട്ടോ റിക്കോ പ്രധാന കരയിൽനിന്ന് ഏകദേശം 95 കിലോമീറ്റർ (59 മൈൽ) അകലെയായി സ്ഥിതിചെയ്യുന്നു. ഏകദേശം 150 കിലോമീറ്റർ (93 മൈൽ) കിഴക്ക്, തെക്കു-കിഴക്കായി ആൻഗ്വില്ല സ്ഥിതി ചെയ്യുന്നു. വടക്കൻ അറ്റ്ലാന്റിക് മഹാസമുദ്രം ദ്വീപുകളുടെ കിഴക്കായും കരീബിയൻ കടൽ പടിഞ്ഞാറു ഭാഗത്തായും സ്ഥിതി ചെയ്യുന്നു. ഭൂരിഭാഗം ദ്വീപുകളും അഗ്നിപർവതജന്യവും പർവ്വത പ്രകൃതിയുള്ളതും പരുക്കൻ ഭൂപ്രകൃതിയുള്ളതുമാണ്. മറ്റു ദ്വീപുകളിൽനിന്ന് അനെഗാഡ ഭൂമിശാസ്ത്രപരമായി വ്യത്യസ്തമായതും ചുണ്ണാമ്പുകല്ലും പവിഴപ്പുറ്റും ഉൾപ്പെടുന്ന ഒരു പരന്ന ദ്വീപുമാണ്. ടോർട്ടോള, വിർജിൻ ഗോർഡ, അനെഗാഡ, ജോസ്റ്റ് വാൻ ഡൈക് എന്നീ നാലു പ്രധാന ദ്വീപുകൾക്ക് പുറമെ ബ്രിട്ടീഷ് വിർജിൻ ദ്വീപുകളിലുൾപ്പെട്ടിരിക്കുന്ന മറ്റു ദ്വീപുകളും കാണുക:
കാലാവസ്ഥ
ബ്രിട്ടീഷ് വിർജിൻ ദ്വീപുകളിൽ വാണിജ്യവാതങ്ങളാൽ നിയന്ത്രിക്കപ്പെടുന്ന ഒരു ഉഷ്ണമേഖലാ മഴക്കാട് കാലാവസ്ഥയാണ് അനുഭവപ്പെടാറുള്ളത്. വർഷം മുഴുവനും നേരിയ വ്യത്യാസം മാത്രം കാണിക്കുന്ന താപനിലയാണുള്ളത്. തലസ്ഥാനമായ റോഡ് ടൌണിൽ പ്രതിദിന പരമാവധി താപനില 32 ° C (89.6 ° F) വേനൽ കാലത്തും ശൈത്യകാലത്ത് 29 ° C (84.2 ° F) ഉം ആണ് അനുഭവപ്പെടാറുള്ളത്. വേനൽക്കാലത്തെ സാധാരണനിലയിലുള്ള ഏറ്റവു കുറഞ്ഞ ദൈനംദിന താപനില ഏകദേശം 24 ° C (75.2 °F) കുറഞ്ഞ താപനില 21 °C (69.8 °F)  ആയിരിക്കും. ഇവിടുത്തെ വർഷിക മഴ ശരാശരി 1,150 മില്ലീമീറ്ററാണ് (45.3 ഇഞ്ച്), ഇത് കുന്നിൻപ്രദേശങ്ങളിൽ ഉയർന്നനിലയിലും തീരപ്രദേശങ്ങളിൽ താഴ്ന്ന നിലയിലുമായിരിക്കും. വളരെ അസ്ഥിരമായ മഴക്കാലമാണെങ്കിലും സെപ്റ്റംബർ മുതൽ നവംബർ വരെയുള്ള മാസങ്ങൾ ശരാശരി ഈർപ്പമുള്ളതും ഫെബ്രുവരി മുതൽ നവംബർ വരെയുള്ള മാസങ്ങൾ ശരാശരി വരൾച്ചാ മാസങ്ങളുമായിരിക്കും.
ഇർമ ചുഴലിക്കൊടുങ്കാറ്റ്
സെപ്റ്റംബർ 8 ന് ബ്രിട്ടീഷ് സർക്കാർ സൈനികരോടൊപ്പം മെഡിക്കൽ സാമഗ്രികളും മറ്റു സഹായങ്ങളും എത്തിച്ചിരുന്നു. ഒന്നോ രണ്ടോ ദിവസങ്ങൾക്കകം കൂടുതൽ സൈനികർ എത്തുമെന്നു പ്രതീക്ഷിച്ചിരുന്നുവെങ്കിലും കൂടുതൽ വിപുലമായ സഹായം നൽകുന്നതിനായി നിയോഗിക്കപ്പെട്ട HMS ഓഷ്യൻ എന്ന കപ്പൽ  ഈ ദ്വീപുകളിൽ അടുത്ത രണ്ട് ആഴ്ചത്തേക്കുള്ളിൽ എത്തിച്ചേരുമെന്നു പ്രതീക്ഷിക്കപ്പെട്ടില്ല.
യു.കെ. വിർജിൻ ഐലൻഡിലേയ്ക്ക് നീക്കിവയ്ക്കുന്ന തുകയെ സംബന്ധിച്ചുള്ള വിവരങ്ങൾ വാർത്താ മാധ്യമങ്ങൾക്ക് നൽകിയിരുന്നില്ല. ബ്രിട്ടീഷ് ദ്വീപുകളെ പുനരധിവസിപ്പിക്കുന്നതിൽ ബ്രിട്ടീഷുകാരുടെ പ്രതിബദ്ധത സ്ഥിരീകരിക്കുകയെന്ന ലക്ഷ്യമായിരുന്നു 2017 സെപ്തംബർ 13 ലെ ബോറിസ് ജോൺസന്റെ കരീബിയൻ ടൂർ സമയത്തെ ടോർട്ടോളയിലേയ്ക്കുള്ള സന്ദർശനത്തിന്റെ പ്രധാന ലക്ഷ്യം. എന്നാൽ, സഹായ പാക്കേജിനേക്കുറിച്ചുള്ള കൂടുതൽ അഭിപ്രായങ്ങൾ ഒന്നും അദ്ദേഹത്തിൽനിന്നു ലഭിച്ചില്ല. തടികൾ, കുപ്പി വെള്ളം, ഭക്ഷണം, കുഞ്ഞുങ്ങൾക്കുള്ള പാൽ, കിടക്കകൾ, വസ്ത്രങ്ങൾ, അതുപോലെതന്നെ പത്ത് പിക്കപ്പ് ട്രക്കുകൾ, നിർമ്മാണ വസ്തുക്കൾ, ഹാർഡ്വെയർ തുടങ്ങിയവയുമായി HMS Ocean (L12) എന്ന കപ്പൽ BVI ദ്വീപുകളിലേക്കുള്ള വഴിയിലാണ് എന്നദ്ദേഹം സ്ഥിരീകരിച്ചിരുന്നു.
രാഷ്ടീയം
ഈ പ്രദേശം പാർലമെന്ററി ജനാധിപത്യ സംവിധാനമാണ് പിന്തുടരുന്നത്. ബ്രിട്ടീഷ് വിർജിൻ ദ്വീപുകളിലെ പരമമായ എക്സിക്യുട്ടീവ് അതോറിറ്റിയെ ബ്രിട്ടീഷ് രാജ്ഞി പ്രതിനിധീകരിക്കുകയും ഈ മേൽക്കോയ്മ ബ്രിട്ടീഷ് വിർജിൻ ഐലൻഡിലെ ഗവർണർ രാജ്ഞിക്കുവേണ്ടി പ്രാവർത്തികമാക്കുകയും ചെയ്യുന്നു. ബ്രിട്ടീഷ് സർക്കാരിന്റെ ഉപദേശമനുസരിച്ച് ഗവർണറെ രാജ്ഞി നിയമിക്കുന്നു. പ്രതിരോധവും ഭൂരിഭാഗം വിദേശകാര്യങ്ങളും യുണൈറ്റഡ് കിംഗ്ഡത്തിന്റെ ഉത്തരവാദിത്തമാണ്.
പുറം കണ്ണികൾ
വർഗ്ഗം:വിർജിൻ ദ്വീപുകൾ
ദേശാഭിമാനി വാരിക
കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) യുടെ (സി.പി.ഐ.(എം)) ന്റെ കേരളഘടകം പ്രസിദ്ധീകരിക്കുന്ന മലയാളവാരികയാണ് ദേശാഭിമാനി വാരിക. രാഷ്ട്രീയം സാമൂഹികം തുടങ്ങിയ സമകാലീന പ്രശ്നങ്ങളും സാഹിത്യ പംക്തികളും ഉൾക്കൊള്ളുന്ന പ്രതിവാര പ്രസിദ്ധീകരണം എന്ന നിലയിൽ വളരെയധികം വായനക്കാരുള്ള വാരികയാണിത്. ദേശാഭിമാനി പത്രത്തിന്റെ അനുബന്ധപ്രസിദ്ധീകരണം എന്ന നിലയിലാണ് ദേശാഭിമാനി വാരിക പുറത്തിറക്കുന്നത്.
പുറത്തേക്കുള്ള കണ്ണികൾ
വർഗ്ഗം:മലയാളവാരികകൾ
വി.ജെ. തങ്കപ്പൻ
കേരളത്തിലെ തിരുവനന്തപുരം ജില്ലയിൽ നിന്നുള്ള സി.പി.എം. നേതാവാണ് '''വി.ജെ. തങ്കപ്പൻ'''. മന്ത്രിയായും പ്രോട്ടേം സ്പീക്കറായും സേവനം അനുഷ്ഠിച്ചിട്ടുണ്ട്.
കുടുംബം
ഇസബെല്ലയാണ് ഭാര്യ. കുട്ടികൾ - മൂന്ന് ആണും ഒരു പെണ്ണും.
അവലംബം
വർഗ്ഗം:ഏഴാം കേരള നിയമസഭാംഗങ്ങൾ വർഗ്ഗം:എട്ടാം കേരള നിയമസഭയിലെ മന്ത്രിമാർ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:1934-ൽ ജനിച്ചവർ വർഗ്ഗം:പന്ത്രണ്ടാം കേരള നിയമസഭാംഗങ്ങൾ
സൈക്കോട്രിയ ക്ലാരെൻഡോനെൻസിസ്
സപുഷ്പികളിൽ റുബിയേസീ കുടുംബത്തിലെ ഒരു ജനുസ്സായ സൈക്കോട്രിയയിലെ ഒരിനമാണ് സൈക്കോട്രിയ ക്ലാരെൻഡോനെൻസിസ് - Psychotria clarendonensis. ഇത് ജമൈക്കയിൽ തദ്ദേശീയമായി കാണപ്പെടുന്നു. ഇന്നിവ വം,ശനാശത്തിന്റെ വക്കിലാണ്.
അവലംബം
വർഗ്ഗം:സൈക്കോട്രിയ
പ്രണീത് കൗർ
'''
2009 മുതൽ 2014 വരെ ഇന്ത്യൻ സർക്കാരിൽ വിദേശകാര്യ മന്ത്രാലയത്തിൽ സഹമന്ത്രിയായി സേവനമനുഷ്ഠിച്ച ഒരു ഇന്ത്യൻ രാഷ്ട്രീയ നേതാവാണ് പ്രൂനേത് കൗർ (ജനനം: ഒക്ടോബർ 3, 1944). പഞ്ചബിലെ 26-ാമത്തെ മുഖ്യമന്ത്രിയായ അമരീന്ദർ സിങ്ങിന്റെ ഭാര്യയായ അവർ കോൺഗ്രസ് പാർട്ടിയിൽ ചേരുകയും അവരുടെ ഭർത്താവിന്റെ മണ്ഡലമായ പാട്യാല നിയോജകമണ്ഡലത്തിൽ നിന്ന് തുടർച്ചയായി പാർലമെന്റ് തിരഞ്ഞെടുപ്പിൽ മത്സരിക്കുകയും ചെയ്തു. 1999, 2004, 2009,2019 വർഷങ്ങളിലെ തിരഞ്ഞെടുപ്പിൽ വിജയിച്ചെങ്കിലും 2014 ലെ തിരഞ്ഞെടുപ്പിൽ സീറ്റ് നഷ്ടമായി.
പശ്ചാത്തലവും വ്യക്തിജീവിതവും
ഇന്ത്യയിലെ ഷിംലയിലാണ് പ്രണീത് കൗർ ജനിച്ചത്. ഇന്ത്യൻ സിവിൽ സർവീസ് ഉദ്യോഗസ്ഥനായ സർദാർവ് ഗിയാൻ സിംഗ് കഹ്ലന്റെയും, സാതീന്ദർ കൗറിന്റെയും മകളാണ്. സിംലയിലെ സെൻറ്. ബേഡേസ് കോളേജിൽ പഠിച്ചു. ബിരുദം നേടിയത് ദി കോൺവെൻറ് ഓഫ് ജിസസ് ആൻഡ്‌ മേരിയിൽ നിന്നാണ്‌. 1964 ഒക്ടോബറിൽ പ്രണീത് കൗർ ക്യാപ്റ്റൻ അമരീന്ദർ സിങ്ങിനെ വിവാഹം കഴിച്ചു. പ്രണയ് കൗർ, അമരീന്ദർ സിംഗ് എന്നീ രണ്ട് കുട്ടികളുടെ മാതാപിതാക്കളാണ് രൺതിന്ദർ സിംഗ് (1967 ൽ ജനിച്ചത്), ഒരു മകൾ ജയ് ഇന്ദർ കൗർ (ജനനം: 1966). പ്രണോത് കുടുംബം ഇന്ത്യൻ രാഷ്ട്രീയ വൃത്തങ്ങളിൽ, പ്രത്യേകിച്ച് കോൺഗ്രസ് പാർട്ടിയിൽ ആഴത്തിൽ ഉൾപ്പെടുത്തിയിരിക്കുന്നു.
രാഷ്ട്രീയ ജീവിതം
1999 ലെ പൊതുതിരഞ്ഞെടുപ്പിൽ പട്യാല ലോകസഭാ മണ്ഡലത്തിൽ മത്സരിച്ചുകൊണ്ട് അവരുടെ രാഷ്ട്രീയ ജീവിതം ആരംഭിച്ചു. ഭർത്താവിന്റെ കുടുംബം ഭരിച്ചിരുന്ന രാജഭരണത്തിൻറെ തലസ്ഥാനമായിരുന്നു പട്യാല. 2009 ലെ തിരഞ്ഞെടുപ്പിൽ മൂന്നാം തവണയും പാട്യാല സീറ്റ് നേടിയ ശേഷം യുപിഎ രണ്ടാമൻ സർക്കാരിൽ വിദേശകാര്യ മന്ത്രിയായി.
വിവാദം
2014 ൽ ബി.ജെ.പി ഭരിക്കുന്ന യൂണിയൻ ഗവൺമെന്റ് സുപ്രീംകോടതിക്ക് സ്വിസ് ബാങ്ക് അക്കൗണ്ടുകൾ കണ്ട ആളുകളുടെ പേരുകൾ നൽകിയിരുന്നു. മുദ്രവച്ച കവറിൽ പേരുകൾ സമർപ്പിക്കപ്പെട്ടിരുന്നത്. പൊതുജനങ്ങൾക്ക് വെളിപ്പെടുത്തിയിരുന്നില്ല. എന്നാൽ, മുൻ കേന്ദ്രമന്ത്രിയുടെ പേര് പട്ടികയിൽ ഉൾപ്പെട്ടിട്ടുണ്ടെന്നു  മാധ്യമങ്ങൾ റിപ്പോർട്ട് ചെയ്തു.
അവലംബം
<references group="" responsive=""> വർഗ്ഗം:പഞ്ചാബികൾ വർഗ്ഗം:ഇന്ത്യൻ സിഖുകാർ വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:പതിനാലാം ലോക്‌സഭയിലെ അംഗങ്ങൾ വർഗ്ഗം:പതിമൂന്നാം ലോക്‌സഭയിലെ അംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1944-ൽ ജനിച്ചവർ
ബാലേ ബാലേന്ദു
ത്യാഗരാജസ്വാമികൾ തെലുഗുഭാഷയിൽ രചിച്ചിരിക്കുന്ന ഒരു കൃതിയാണ് ബാലേ ബാലേന്ദു. ഈ കൃതി രീതിഗൗളരാഗത്തിൽ ആദിതാളത്തിലാണ്  ചിട്ടപ്പെടുത്തിയിരിക്കുന്നത്.
പല്ലവി
ബാലേ!ബാലേന്ദുഭൂഷണി! ഭവരോഗശമനി (ബാലേ)
അനുപല്ലവി
ഫാല ലോചനി! ശ്രീ ധർമ സംവർധനി ! സകലലോകജനനി (ബാലേ)